பிரம்மாண்டத்துக்கும் , பிரமிப்புக்கும் நடுவுல ஒரு சின்ன கோடு . கோடுக்கு அந்தப்பக்கம் நின்னா அது ஷங்கர் , இந்தப்பக்கம் நின்னா அது ராஜமெளலி . ரெண்டையும் பிரிக்குற அந்த கோட்டின் பெயர் என்ன தெரியுமா ? அதுதான் ரசனை . ஒரு நொடியே ஆனாலும் ரசிகனை உறைய வைக்கிற ரசனை . பிரம்மாண்டமே இல்லாம பிரமிப்பை உருவாக்கலாம் . ஜஸ்ட் பழைய சாதத்துல ரெண்டே ரெண்டு கேரட்டை துருவி போட்ட மாதிரி . ஆனா பிரமிப்பு இல்லாத பிரம்மாண்டம் ஐஸ் இல்லாத ரோஸ்மில்க் மாதிரி . கே , மதுரம் , பி . எஸ் . வீரப்பா போன்ற மேடை நாடக கலைஞர்களால் வளர்த்தெடுக்கப்பட்ட தமிழ் சினிமாவில் மக்களின் வாழ்க்கை பளிச்சிட்டது . கவலைகளோடு உழன்று கொண்டிருந்தவன் சில மணி நேர ஹாஸ்யத்துக்காக சினிமாவை பார்க்க ஆரம்பித்தான் . அந்த நாள் வரையில் சினிமா என்பது ஒரு பிழைப்பு அதில் தோன்றுபவன் ஒரு கலைத்தொழிலாளி என்றுதான் நிலை இருந்தது . இயக்குநர்களும் நாயக துதி பாடாமல் கலைக்கே வந்தனம் சொல்லிக் கொண்டிருந்தனர் . இது ஆரோக்கியமாக இருந்தது . ஆனால் இந்த கட்டமைப்பை மெதுவாக உடைத்தெறிந்தவர் பாலக்காடு பக்கமிருந்து மெட்ராஸுக்குள் நுழைந்த எம் . ஜி . ராமச்சந்திரன் . கூண்டுக்கிளி காலத்தில் அடக்க ஒடுக்கமாக உள்ளே நுழைந்தவர் ஆயிரத்தில் ஒருவன் , எங்கவீட்டுப்பிள்ளை என்று புகழின் உச்சத்துக்கு போனபோது தலைவனாகவும் , கடவுளாகவும் மாறிப்போனார் . சினிமா என்பது ஒரு தொழில் எனும் யதார்த்த நிலை மறக்கடிக்கப்பட்டு நடிகன் என்பவன் சூப்பர் ஹியூமன்பீயிங்காக போற்றப்பட ஆரம்பித்தான் . அடுத்து வந்த ரஜினிகாந்த் ! . . . கேட்கவே வேண்டாம் , தமிழ் சினிமாவில் இலக்கிய தரமும் , ரசனை ரகசியமும் உடைபட்டு , சிதைபட்டு வீழ்த்தப்பட்டது இவர் காலத்தில்தான் . சிகரெட்டை தூக்கிப்போட்டு கவ்வுவதை , தமிழன் ’ஸ்டைல்’ என்று எப்போது ரசிக்க துவங்கினானோ அன்றே அவனது தரம் அழிந்தது . அவரை தொடர்ந்து வரும் விஜய் , அஜித் எல்லோருமே சிதைந்து கிடக்கும் ரசனைத் தன்மையின் மேல் மீண்டும் மீண்டும் ஹீரோயிஸ ஆசிட்டை ஊற்றிக் கொண்டே இருக்கிறார்கள் . ஆக யதார்த்தத்துக்கு இடமளிக்காத இந்த திக்கற்ற காட்டில் ஒரேயொரு நம்பிக்கை கீற்று என்றால் அது கமலும் அவர் போல் வெகு சிலரும்தான் . கலைக்கு நியாயம் சேர்க்கும் உண்மை கலைஞர்கள் இவர்கள் . ஆனால் இவர்களை சூப்பர் ஹீரோக்களாக ரசிகன் ஏற்றுக் கொள்ளாதது தமிழனை பிடித்த பரம்பரை பைத்தியம் என்றுதான் சொல்வேன் ! ஹீரோயிஸ மாயாஜாலத்தால் நாயகர்களின் ராஜ்ஜியமாக இருந்த தமிழ் சினிமாவை மீண்டும் இயக்குநர்களின் குழந்தையாக மாற்ற முற்பட்டவர்களில் முக்கியமானவர் எஸ் . ஷங்கர் . நம்பிக்கையே வராத ஹீரோயிஸ காட்சிகளுக்கு கூட பிரம்மாண்ட வர்ணம் பூசி வலுக்கட்டாயமாக ரசிகனை திரும்பிப் பார்க்க வைத்தவர் . இவர் போன்றவர்களின் மூலம் மீண்டும் கலைக்கு வந்தனம் கிடைக்கும் என்று நம்பப்பட்டது . ஆனால் ஷங்கரின் கையில் குலுங்கியவையெல்லாம் காஸ்ட்லி களிமண்ணால் செய்யப்பட்ட மலர்கள் என்று தெரிய வரும்போது நொறுங்கிப் போனது சினிமாவை வெறித்தனமாக காதலிக்கும் கலைஞர்களின் இதயம் . ஏன் ? . . . பிரம்மாண்டத்தை மட்டுமே நம்பிய ஷங்கரின் படைப்பில் உயிர்ப்பும் , பிரமிப்பும் இல்லை என்கிறான் சரக்கு இருக்கும் ரசிகன் . இது உண்மையா ? பாகுபலி ராஜமெளலிக்கும் , எந்திரன் ஷங்கருக்கும் இடையிலுள்ள வித்தியாசங்களென்ன ? இவற்றில் யார் சிறந்த இயக்குநர் ? ( அடுத்த பார்ட்டில்


தோனிக்கு கேரளாவில் 35 அடி உயரத்தில் ரசிகர்கள் கட் அவுட் வைத்துள்ளனர் . இந்திய அணிக்கு ஒருநாள் உலக கோப்பை , டி20 உலக கோப்பை , சாம்பியன்ஸ் டிராபி ஆகிய மூன்றுவிதமான சர்வதேச கோப்பைகளையும் வென்று கொடுத்து இந்திய அணியின் வெற்றிகரமான கேப்டனாக திகழ்ந்தவர் தோனி . கேப்டன்சியில் இருந்து விலகி தற்போது அணியில் ஒரு வீரராக ஆடிவருகிறார் . அதிரடியாக ஆடி , சிறந்த ஃபினிஷர் என்று பெயர்பெற்ற தோனி , இன்று ஃபார்மில் இல்லாததால் கடுமையான விமர்சனத்துக்கு உள்ளாகியுள்ளார் . அணியில் அவரது இருப்பு குறித்த விமர்சனங்கள் கடுமையாக எழுந்துள்ளன . எனினும் தோனியின் அனுபவ ஆலோசனையும் அவரது விக்கெட் கீப்பிங்கும் இந்திய அணிக்கு தேவை என்பதால் அடுத்த ஆண்டு நடக்க உள்ள உலக கோப்பை வரை கண்டிப்பாக ஆடுவார் . தோனி எப்போது வேண்டுமானாலும் ஃபார்முக்கு வந்துவிடுவார் என்று முன்னாள் ஜாம்பவான்கள் கருத்து தெரிவித்துவருகின்றனர் . இதற்கிடையே வெஸ்ட் இண்டீஸ் மற்றும் ஆஸ்திரேலிய அணிக்கு எதிரான டி20 தொடரிலிருந்து தோனி நீக்கப்பட்டது , அவரது ரசிகர்களுக்கு அதிர்ச்சியளித்தது . தோனியை ஓரங்கட்டும் முயற்சியாகவே ரசிகர்களால் பார்க்கப்படுகிறது . இதனால் அதிருப்தியில் இருந்த தோனி ரசிகர்கள் , கேரளாவில் கட் அவுட் எல்லாம் வைத்து அதகளப்படுத்தியுள்ளனர் . பொதுவாக சினிமா நடிகர்களுக்கு கட் அவுட் வைப்பதைத்தான் ரசிகர்கள் வழக்கமாக வைத்திருந்தனர் . அதிலும் தமிழ்நாடு , ஆந்திராவைப்போல அல்ல கேரளா . அங்கு நடிகர்கள் மீதான வழிபாடெல்லாம் கிடையாது . தமிழ்நாடு , ஆந்திரா அளவிற்கு நடிகர்களை வழிபடமாட்டார்கள் . ஆனால் நடிகர்களையே மிஞ்சும் அளவிற்கு கேரளாவில் தோனிக்கு கட் அவுட் வைக்கப்பட்டுள்ளது . வெஸ்ட் இண்டீஸுக்கு எதிரான கடைசி ஒருநாள் போட்டி கேரள மாநிலம் திருவனந்தபுரத்தில் உள்ள கிரீன்ஃபீல்டு மைதானத்தில் இன்று நடக்கிறது . இதையொட்டி தோனிக்கு அவரது ரசிகர்கள் , மைதானத்திற்கு வெளியே 35 அடி உயரத்தில் கட் அவுட் ஒன்றை வைத்துள்ளனர் . கட் அவுட் தயார் செய்யும் வீடியோவை சிஎஸ்கே அணி , அதன் டுவிட்டர் பக்கத்தில் பதிவிட்டு மகிழ்ந்துள்ளது .


சந்தோஷ் டிராபி போட்டியின் அரையிறுதியில் விளையாட கர்நாடகம் - மேற்கு வங்கம் , கேரளம் - மிசோரம் ஆகிய அணிகள் தகுதி பெற்றுள்ளன . இந்தியாவின் முதன்மையான கால்பந்து போட்டியாகக் கருதப்படும் தேசிய கால்பந்து சாம்பியன்ஷிப் போட்டியான சந்தோஷ் டிராபி போட்டியில் 31 அணிகள் பங்கேற்றுள்ளன . இந்தப் போட்டி இப்போது 72 - வது ஆண்டில் அடியெடுத்து வைத்துள்ளது . இதில் லீக் போட்டிகள் முடிவில் ஏ பிரிவில் கேரளம் முதலிடத்தையும் , மேற்கு வங்கம் இரண்டாவது இடத்தையும் பிடித்தது . பி பிரிவில் கர்நாடகம் முதலிடத்தையும் , மிசோரம் இரண்டாவது இடத்தையும் பிடித்தது . இதனடிப்படையில் நாளை நடைபெறும் அரையிறுதிப் போட்டியில் கர்நாடக அணி மேற்கு வங்கத்துடனும் , கேரள அணி மிசோரம் அணியுடன் பலப்பரீட்சை நடத்தவுள்ளன . நேற்று நடைபெற்ற இறுதி லீக் ஆட்டத்தில் மிசோரம் அணியை கர்நாடகம் எதிர்கொண்டது . மிசோரம் அணி ஏற்கெனவே அரையிறுதி வாய்ப்பை உறுதி செய்து விட்டதால் அதில் , புதிதாக 9 வீரர்களுக்கு விளையாட வாய்ப்பு அளிக்கப்பட்டது . இந்தப் போட்டியில் கர்நாடகம் 2 - 1 என்ற கோல்கணக்கில் வெற்றி பெற்று அரையிறுதிக்கு தகுதி பெற்றதுடன் , பி பிரிவில் மிசோரம் அணியை பின்னுக்குத் தள்ளி முதலிடத்தையும் பிடித்தது . இதன்மூலம் ஏ பிரிவில் இரண்டாம் இடத்தில் உள்ள மேற்கு வங்க அணியை அரையிறுதியில் கர்நாடகம் எதிர்கொள்ளகிறது . நடப்பு சாம்பியனான மேற்கு வங்கம் மிகவும் பலம் வாய்ந்த அணியாகும் . அந்த அணி 32 முறை சந்தோஷ் டிராபியை வென்றுள்ளது குறிப்பிடத்தக்கது .


ஸ்டைல்ஸ்டைல் மன்னன் என்றால் அது சூப்பர் ஸ்டார் ரஜினிகாந்த் தான் . அவர் செய்யும் ஒவ்வொரு செயலிலும் ஸ்டைல் ஒளிந்திருக்கும் . வாயில் சிகரெட் ஸ்டைலாக போடுவது , ஊஞ்சலை துண்டால் கையால் ஸ்டைலாக கீழே இறங்குவது நடை உடை என எல்லாவற்றிலும் ஸ்டைல்தான் நம் சூப்பர் ஸ்டாருக்கு . படையப்பாபடையப்பா படத்தில் கூட ரம்யா கிருஷ்ணன் வயசனாலும் உன் ஸ்டைலும் அழகும் உன்ன விட்டு போகவே இல்ல என்று ரஜினியை பார்த்து சொல்வார் . அதுபோல எவ்வளவு வயதானாலும் சூப்பர் ஸ்டார் ஸ்டைல் கூடி கொண்டே தான் செல்கிறது . இந்நிலையில் சூப்பர் ஸ்டார் போல ஸ்டைல் செய்ய நினைத்து வசமாக மாட்டிக்கொண்டுள்ளார் காமெடி நடிகர் ஒருவர் . அவர் வேறு யாருமல்ல நடிகர் சதிஷ்தான் . பிஸ்கட்வாயில் ஸ்டைலாக பிஸ்கட்டை தூக்கி போட்டு வாயால் பிடித்து அசத்தியுள்ளார் . சதீஷ் வெளியிட்ட வீடியோவை உற்று பார்த்த நெட்டிசன்ஸ் அவர் செய்த ஃபிராடு தனத்தை கண்டுபிடித்து ஒரே அடியாக கலாய்த்து தள்ளி விட்டனர் . அது என்ன காதுக்கு பக்கத்தில் பறக்கிறது என ஒருவர் கேட்டு கலாய்த்துள்ளார் .


ஆசிய கோப்பையில் ஹாங்காங் அணிக்கு எதிரான போட்டியில் அறிமுகமான வேகப்பந்து வீச்சாளர் கலீல் அகமது , தனது முதல் விக்கெட் வீழ்த்துவதற்கு தோனி காரணமாக இருந்தது குறித்து விளக்கியுள்ளார் . ஆசிய கோப்பை தொடரின் முதல் லீக் போட்டியில் இந்திய அணி ஹாங்காங்குடன் மோதியது . இந்த போட்டியில் இளம் இடது கை வேகப்பந்து வீச்சாளர் கலீல் அகமது அறிமுகமானார் . இந்த போட்டியில் முதலில் பேட்டிங் செய்த இந்திய அணி 285 ரன்கள் எடுத்தது . 286 ரன்கள் என்ற இலக்குடன் களமிறங்கிய ஹாங்காங் அணி அபாரமாக ஆடியது . யாருமே எதிர்பாராத அளவிற்கு சிறப்பாக ஆடிய அந்த அணியின் தொடக்க ஜோடி முதல் விக்கெட்டுக்கு 174 ரன்களை சேர்த்தனர் . 34 ஓவர்கள் வரை முதல் விக்கெட்டை இந்திய அணியால் வீழ்த்த முடியவில்லை . 35வது ஓவரின் முதல் பந்தில் அன்ஷுமான் ராத்தை வீழ்த்தி பிரேக் கொடுத்தார் கலீல் அகமது . அதுதான் அவரது முதல் சர்வதேச விக்கெட் . அதன்பிறகு மேலும் இரண்டு விக்கெட்டுகளை வீழ்த்தினார் . அதன்பிறகு அடுத்தடுத்து விக்கெட்டுகளை இழந்த ஹாங்காங் அணி 50 ஓவர் முடிவில் 259 ரன்களை மட்டுமே எடுத்தது . இந்நிலையில் , அந்த போட்டியில் முதலில் விக்கெட் வீழ்த்த முடியாமல் திணறிய கலீல் அகமது , தோனி கூறிய ஆலோசனைக்கு பிறகு விக்கெட் எடுத்ததாக கூறியுள்ளார் . இதுகுறித்து பேசிய கலீல் அகமது , ஹாங்காங்கிற்கு எதிராக நான் நன்றாக பந்துவீசினாலும் எனது பவுலிங்கை அடித்து ஆடினர் . என்னால் விக்கெட்டும் வீழ்த்த முடியவில்லை . உடனே என்னிடம் வந்த தோனி , நல்ல வேகமாகத்தான் வீசுகிறீர்கள் . ஆனால் அதே வேகத்துடன் சற்று முன்னே வந்து வீசுங்கள் என்றார் . அதை பின்பற்றினேன் ; விக்கெட்டுகள் வீழ்ந்தன என கலீல் அகமது தெரிவித்துள்ளார் .


தமிழ் தெலுங்கு உள்ளிட்ட மொழிகளில் நடித்து பிரபலமானவர் நடிகை சமந்தா . 2010 ' பானா காத்தாடி ' படத்தில் கதாநாயகியாக அறிமுகமானார் . நான் ஈ , அஞ்சான் , கத்தி , தெறி , மெர்சல் , இரும்புத்திரை , யூ டர்ன் , உள்ளிட்ட பல படங்களில் முன்னணி நடிகர்களுக்கு ஜோடியாக நடித்தார் . லைம் லைட்டில் இருக்கும் போதே , தெலுங்கு நடிகர் நாகார்ஜுனாவின் மகன் நாக சைதன்யாவை காதலித்து 2017 திருமணம் செய்து கொண்டார் . திருமணத்திற்கு பின் இவர் நடிக்க மாட்டார் என கூறப்பட்டு வந்த நிலையில் , சீமராஜா , சூப்பர் டீலக்ஸ் ஆகிய படங்களில் கமிட்டாகி தமிழ் ரசிகர்களுக்கு இன்ப அதிர்ச்சி கொடுத்தார் . மேலும் ஒரு சில தெலுங்கு படங்களிலும் தொடர்ந்து கமிட் ஆகி நடித்து வருகிறார் . இந்நிலையில் இந்த ஆண்டு புத்தாண்டை , கணவர் நாக சைதன்யாவுடன் , வெளிநாட்டில் கொண்டாடிய புகைப்படங்களை ட்விட்டரில் பதிவிட்டார் . இவர் வெளியிட்ட புகைப்படத்தை , பார்த்த ரசிகர்கள் பலர் நீங்கள் கர்ப்பமாக உள்ளீர்களா ? என கேள்வி எழுப்பினர் . காரணம் அதற்கு ஏற்றாற்ப்போல் இவரும் ஒரு சில வார்த்தை கூறியிருந்தார் . ஆனால் இதுவரை ரசிகர்களின் கேள்விக்கு சமந்தா எந்த பதிலும் கூறாமல் மவுனம் சாதித்து வருவதால் , தெலுங்கு பட உலகினர் சமந்தா கர்ப்பமாக இருப்பதாக கிசுகிசுத்து வருகின்றனர் . சமந்தா , தமிழில் விஜய் சேதுபதியுடன் நடித்துள்ள ' சூப்பர் டீலக்ஸ் ' திரைப்படம் விரைவில் வெளியாக உள்ளது . 2 தெலுங்கு படத்திலும் கமிட்டாகியுள்ளார் அதில் ஒரு படத்தில் கணவர் நாகசைதன்யாவிற்கு ஜோடியாக நடிக்கிறார் என்பது குறிப்பிடத்தக்கது


தமிழக விவசாயிகள் பிரச்சனைகள் குறித்து விவாதிக்க அனைத்து கட்சி கூட்டத்தைக் கூட்ட திமுக , வுக்கு உரிமையில்லை என தமிழக பாஜக தலைவர் தமிழிசை சவுந்தரராஜன் தெரிவித்தார் . கடந்த சில நாட்களாக திமுக - பாஜக இடையே மோதல் முற்றி வருகிறது . பாஜக தமிழகத்தில் காலூன்ற முடியாது என திமுக செயல் தலைவர் மு . க . ஸ்டாலின் கருத்துத் தெரிவித்தார் . இதற்கு கடும் எதிர்ப்புத் தெரிவித்த மத்திய அமைச்சர் பொன் , ராதாகிருஷ்ணன் , முதலில் உங்கள் கட்சி காலூன்ற முடியுமா என பாருங்கள் என பதிலடி கொடுத்தார் . இதே போன்று தமிழிசையும் பாஜக விரைவில் தமிழகத்தில் ஆட்சி அமைக்கும் என தெரிவித்தார் . இந்நிலையில் சென்னை விமான நிலையத்தில் செய்தியாளர்களிடம் பேசிய தமிழிசை , விவசாயிகளின் பிரச்னைக்கு அதிக நாட்கள் ஆட்சியில் இருந்த திமுகவும்தான் காரணம் தெரிவித்தார் . திமுக ஆட்சி காலத்தில் விவசாயிகள் சுட்டுக் கொல்லப்பட்டுள்ளனர் என்றும் 10 ஆண்டுகள் மத்தியில் ஆட்சியில் இருந்த திமுக தமிழக விவசாயிகளுக்காக எந்த ஒரு தொலை நோக்குத் திட்டத்தையும் கொண்டுவரவில்லை என கூறினார் . விவசாயிகளின் நலனில் கொஞ்சம்கூட அக்கறையில்லா திமுக வுக்கு அனைத்துக் கட்சிச் கூட்டத்தை கூட்ட எந்தவித தார்மீக உரிமையும் இல்லை என தெரிவித்தார் .


சின்கியூபீல்டு கோப்பைக்கான சர்வதேச செஸ் போட்டியின் 4 - வது சுற்றில் இந்தியாவின் விஸ்வநாதன் ஆனந்த் சமன் செய்தார் . சின்கியூபீல்டு கோப்பைக்கான சர்வதேச செஸ் போட்டி அமெரிக்காவின் செயின்ட் லூயிஸ் நகரில் நடைபெற்று வருகிறது . இந்தப் போட்டியின் 4 - வது சுற்றில் ஆர்மீனியாவின் லெவோன் ஆரோனியனுடன் சமன் செய்தார் ஆனந்த் . ஆனால் , நடப்பு உலக சாம்பியனான நார்வேயின் மேக்னஸ் கார்ல்சன் , பிரான்ஸின் மேக்ஸிம் வச்சியரிடம் தோல்வி கண்டார் . அமெரிக்காவின் பாபியானோ கருணா , ரஷியாவின் செர்ஜி கர்ஜாகினுடனும் , ரஷியாவின் பீட்டர் ஸ்விட்லர் , அமெரிக்காவின் வெஸ்லே சோவுடனும் சமன் செய்தார் . மற்றொரு ரஷிய வீரரான இயான் நெபோம்நியாக்ஷி , அமெரிக்காவின் ஹிகாரு நாகமுராவை தோற்கடித்தார் . இன்னும் ஐந்து சுற்றுகள் மீதமுள்ள நிலையில் , பிரான்ஸின் மேக்ûஸம் வச்சியர் மூன்று புள்ளிகளுடன் தனி முன்னிலைப் பெற்றுள்ளார் . அமெரிக்காவின் பாபியானோ கருணா 2.5 புள்ளிகளுடன் 2 - வது இடத்திலும் , இந்தியாவின் விஸ்வநாதன் ஆனந்த் , நார்வேயின் மேக்னஸ் கார்ல்சன் , ரஷியாவின் கர்ஜாகின் , ஆர்மீனியாவின் லெவோன் ஆரோனியன் , அமெரிக்காவின் வெஸ்லே சோ ஆகியோர் தலா 2 புள்ளிகளுடன் 3 - வது இடத்திலும் உள்ளனர் . சின்கியூபீல்டு கோப்பைக்கான சர்வதேச செஸ் போட்டியின் தொடரில் விஸ்வநாதன் ஆனந்த் தொடர்ச்சியாக 4 - வது சமனைப் பதிவு செய்துள்ளார் . எனினும் அவர் சாம்பியன் பட்டம் வெல்லும் வாய்ப்பை தக்க வைத்துக் கொண்டார் என்பது ஆறுதலான தகவல் .


சர்கார் படம் வெளிவரும் முன் , கதைத் திருட்டு சர்ச்சையில் சிக்கி , ஜெமோ சவால் விட்டு , பின் பாக்கியராஜ் தலையிட்டு , முருகதாஸ் மடங்கி ( ஜெமோ பம்மி ) பிரச்சனை ஒரு வழியாக சுமூகமாக ! செட்டில் ஆகி நேற்று முன்தினம் வெளியாகி விட்டது . இப்போது , " அரசுகள் தரும் இலவசங்கள்தான் நாட்டைக் கெடுத்து குட்டிச் சுவராக்கி விட்டது " என நுனிப்புல் அரசியல் மேயும் குரூப்புக்கும் , " அரசு தரும் இலவசங்கள் தான் ஏழை எளிய மக்களின் சர்வரோக நிவாரணி " என்று சம்பந்தப்பட்ட அரசியல் குரூப்புகளுக்கும் மோதல் துவங்கியிருக்கிறது . அதுவும் நடந்து ஒரு தெளிவுக்கு வரட்டும் . இதற்கிடையில் , " தமிழ் ராக்கர்ஸ் ' ஸை தேடிப் பிடித்து அடித்து நொறுக்குவோம் " என்று தயாரிப்பாளர் கே . ராஜன் ஆவேசமாக கூறியிருக்கிறார் . அவர் ' சர்கார் ' படத்தை உடனடியாக இணையத்தில் பரப்பியதற்காகச் சொன்னாரா , அல்லது பொதுவாகச் சொன்னாரா என்று தெரியவில்லை . இது குறித்துதான் இந்தப் பதிவு . முதலில் தயாரிப்பாளர் கே . ராஜன் ' சர்கார் ' படத்திற்காக கூறியது என்றால் அதற்கான பதில் இதுதான் . . . தியேட்டரில் படம் பார்க்க வேண்டும் என்ற வெறியில் , ஆசையில் அல்லது விருப்பத்தில் எல்லோரும் எப்பாடுபட்டாவது ஐநூரு , ஆயிரம் , ரெண்டாயிரம் என கொண்டு வந்து தியேட்டரில் கொட்டி படம் பார்த்து , ' ஒரு வாரத்துக்குள் ' நீங்கள் போட்ட முதலை ஒன்னுக்கு நூறாக அள்ளிக் குவித்து உங்கள் அண்டா நிறைந்து வழிய வேண்டும் . . . ஆனால் , அதற்கு வழியில்லாதவனுக்கு ஒருவன் ( தமிழ் ராக்கர்ஸ் ) கதவு திறந்தால் அவனை தேடிப் பிடித்து அடித்து நொறுக்க வேண்டும் ! # ஆஹான்னா கள்ளத்தனமா படங்களை இணையத்தில் வெளியிடுவது போலத்தான் , கள்ளத்தனமா காலரைத் தூக்கிவிட்டு தியேட்டர்களில் டிக்கட் விற்பதும் . அந்தக் கள்ளத்தனத்திற்கு பல்லைக் கடிப்பதை விட்டுவிட்டு , இந்த கள்ளத்தனத்திற்கு முடிவு கட்டுங்கள் . டிக்கெட்டில் குறிப்பிட்ட கட்டணத்தை விட ஒரு பைசாகூட அதிகம் வாங்காத நாணயத்தை நீங்கள் செய்தால் , அதே நாணயத்துடன் ' இணைய இறக்குமதியை மதிக்காமல் ' தியேட்டருக்கு வந்து படம் பார்ப்போர் எண்ணிக்கை உயரும் . " கடன் உடன் பட்டு ஆயிரம் பிரச்சனைகளை சந்தித்து , மிகுந்த வலியோடும் கனவோடும் ஒருவன் படம் எடுப்பான் , நீங்கள் நோகாமல் இணையத்தில் பரப்பவும் பாக்கவும் செய்வீர்களா ? " என்ற கேள்வி எழுந்தால் அது நியாயமானது என்பது எந்தளவுக்கு உண்மையோ , அதேபோல் இது எல்லாப் படங்களுக்கும் இன்னும் சொல்லப்போனால் மெஜாரிட்டியான படங்களுக்குப் பொருந்தாது என்பதும் உண்மை . சினிமா என்கிற கலைச் செயல்பாடு வெறும் வணிகம் சார்ந்ததல்ல , ரசிகர்களின் உளவியலில் அதுவொரு மாற்றத்தை ஏற்படுத்தும் கருவி என்ற புரிதலோடு எத்தனை திரைப்படங்கள் வருகின்றன ? அத்தகைய கனவுகளோடும் வலிகளோடும் படம் எடுக்கும் இயக்குநர்களையும் அவர்களின் ஒத்த சிந்தனையோடு , போட்ட காசு வருமா வராதா என்ற லாப நட்டக் கணக்குப் பார்க்காத தயாரிப்பாளர்கள் இயக்குநர்களின் வலியை உணர்ந்து , எளிய மனிதர்களின் முகங்களைப் பிரதிபலிக்கும் அறிமுகமற்ற கலைஞர்களைக் கொண்டு ' பட்ஜெட்டுக்குள் ' எடுத்து ' ஹிட் ' அடிக்கும் படங்களை விரல் விட்டு எண்ணிவிடலாம் தானே . சினிமாவை லாபம் கொழிக்கும் வர்த்தகமாக்கி , அதையும் ஒரு மிகப் பெரும் வணிகச் சந்தையாக்கி கார்ப்பரேட் முதலாளிகளும் , கந்து வட்டி ரெளடிகளும் தங்கள் கைக்குள் போட்டுக் கொண்டு , வினியோகஸ்தர்களையும் , மல்டிபிளஸ் திரையரங்க உரிமையாளர்களையும் வியாபாரக் காந்தங்களாக மாற்றி , பணம் பணம் பணம் ஒன்றே குறி என்று வெறி கொண்டு அலையும் , ரசிக உளவியலில் ஒரு வித மொன்னைத் தனத்தையும் குரூரத்தையும் விதைக்கும் சினிமாக்களை எண்ணிவிட முடியுமா ? இது ஒரு புறம் என்றால் , சமூகப் பொறுப்புள்ள திரைப்படங்களை திரையிடுவதற்கான சூழலை திட்டமிட்டு தடுக்கவும் , யாரும் பார்க்கத் தோதற்ற குறைவான காட்சிகளோடு தியேட்டரை விட்டு விரட்டவும் , பணத்தைக் கொட்டி எடுக்கப்படும் ஸ்டார் வேல்வ்யூ நடிகர்கள் படத்தை ஊடகங்கள் உதவியோடு படாபட விளம்பரத்தின் மூலம் ரசிக மனங்களில் வெறியேற்றி திரையிட தியேட்டர்களை கபளீகரம் செய்யவும் , அந்த அயோக்கியத்தனதிற்கு பதிலீடாக தியேட்டர்கள் ரசிகர்களை இழுத்து வச்சு பணம் பறிக்கும் மற்றொரு அயோக்கியத்தனம் நடக்கிறதா இல்லையா ? இதுவெல்லாம் கே . ராஜன் போன்ற நியாயவான்களுக்குத் தெரியாதா ? தெரியும் . ஆனால் , இதையெல்லாம் பேசமாட்டார்கள் . நாம்தான் பேசியாக வேண்டும் . ' திரைப்படத்துறை சார்ந்த சந்தைகள் ' குறித்த சீரழிவு அரசியலை தோலுரிக்காமல் , சமூகப் பொறுப்புமிக்க திரைப்படங்களுக்கு எதிர்காலமில்லை .


கோலியின் ஆட்டம் தனது கண்களை திறந்துவிட்டதாக இங்கிலாந்து அணியின் இளம் வேகப்பந்து வீச்சாளர் சாம் கரண் தெரிவித்துள்ளார் . இந்தியா இங்கிலாந்து இடையேயான முதல் டெஸ்ட் போட்டி நடந்துவருகிறது . இதன் முதல் இன்னிங்ஸில் இங்கிலாந்து அணி 287 ரன்களும் இந்திய அணி 274 ரன்களும் எடுத்தது . முதல் இன்னிங்ஸில் இந்திய அணி சீரான இடைவெளியில் விக்கெட்டுகளை இழந்தபோதிலும் மறுமுனையில் பொறுப்புடன் ஆடிய விராட் கோலி , சதமடித்து இந்திய அணியை மீட்டெடுத்தார் . இந்திய அணியின் முரளி விஜய் , ராகுல் , தவான் ஆகிய முதல் மூன்று விக்கெட்டுகளை அடுத்தடுத்து வீழ்த்தி இந்திய அணிக்கு பின்னடைவை ஏற்படுத்தியவர் இங்கிலாந்து அணியின் இளம் வேகப்பந்து வீச்சாளர் சாம் கரண் . இவர் முன்னாள் ஜிம்பாப்வே வீரர் கெவின் கரணின் மகன் . கடந்த ஜூன் மாதம் பாகிஸ்தானுக்கு எதிரான டெஸ்ட் தொடரில் அறிமுகமான சாம் கரணுக்கு , இந்தியாவுடன் ஆடிவரும் இந்த போட்டி , இரண்டாவது டெஸ்ட் போட்டிதான் . எனினும் சிறப்பாக பந்துவீசி 4 விக்கெட்டுகளை வீழ்த்தினார் . போட்டி குறித்து பேசிய சாம் கரண் , இந்திய அணியின் 5 விக்கெட்டுகளை 100 ரன்களிலேயே எடுத்துவிட்டோம் . அதன்பிறகு விராட் கோலி ஆடிய விதம் , எங்களை விரக்தியடைய செய்தது . இது என்னுடைய இரண்டாவது போட்டி தான் . ஆனால் இந்த போட்டியிலேயே எனது கண்களை திறந்துவிட்டது கோலியின் ஆட்டம் . அவருக்கு பந்துவீசியதன் மூலமும் அவர் ஆடிய விதத்தை பார்த்ததன் மூலமும் ஒவ்வொரு பந்தையும் எவ்வளவு கவனமாக வீச வேண்டும் என்பதை கோலியின் ஆட்டம் கற்றுக்கொடுத்தது என சாம் கரண் தெரிவித்தார் .


தமிழகத்தில் அதிமுக ஆட்சிக்கு வரும்போதெல்லாம் அரசு ஊழியர்கள் போராடும் அவல நிலை உருவாகி வருவதாக திமுக செயல் தலைவரும் , எதிர்கட்சி தலைவருமான மு . க . ஸ்டாலின் குற்றம் சாட்டியுள்ளார் . ஊதிய உயர்வு , பழைய பென்ஷன் முறை உள்ளிட்ட கோரிக்கைகளை வலியுறுத்தி ஜாக்டோ ஜியோ அமைப்பு போராட்டம் அறிவித்துள்ளது . தங்களின் கோரிக்கைகள் நிறைவேற்ற வேண்டும் என வலியுறுத்தி கடந்த சில நாட்களுக்கு முன்பு ஒரு நாள் அடையாள போராட்டம் நடத்தியது . தங்களின் கொரிக்கைகள் நிறைவேற்றப்படவில்லை என்றால் காலவரையற்ற போராட்டத்தில் ஈடுபடப் போவதாகவும் ஜாக்டோ ஜியோ அமைப்பு தெரிவித்துள்ளது . இந்த நிலையில் , திமுக செயல் தலைவரும் , எதிர்கட்சி தலைவருமான மு . க . ஸ்டாலின் அறிக்கை ஒன்றை வெளியிட்டுள்ளார் . அதில் , அதிமுக ஆட்சிக்கு வரும்போதெல்லாம் அரசு ஊழியர்கள் போராடும் அவல நிலை ஏற்பட்டுள்ளதாக குற்றம் சாட்டியுள்ளார் . ஜாக்டோ ஜியோ அமைப்பு நடத்தும் அறவழி போராட்டத்துக்கு திமுக துணை நிற்கும் என்றும் அவர் கூறியுள்ளார் . ஜாக்டோ ஜியோ அமைப்பின் கோரிக்கைகளை தமிழக அரசு உடனே நிறைவேற்ற வேண்டும் என்றார் . தமிழகத்தில் ஆட்சி மாற்றத்தால் அனைவரின் நலன் காக்கப்படும் என்றும் மு . க . ஸ்டாலின் கூறினார் .


நாகர்கோவில் கோணம் அரசு தொழில்நுட்பக் கல்லூரியில் பிரமாண்ட திரையில் ஐ . பி . எல் . கிரிக்கெட் தொடரின் இறுதி ஆட்டத்தை ஒளிபரப்ப இந்திய கிரிக்கெட் கட்டுப்பாட்டு வாரியம் ( பிசிசிஐ ) ஏற்பாடு செய்துள்ளது . இதுகுறித்து கன்னியாகுமரி மாவட்ட கிரிக்கெட் சங்கத் தலைவர் பாலகிருஷ்ணன் , செயலர் சரவண சுப்பிரமணியன் ஆகியோர் நேற்று கூறியதுஃ “ரசிகர்களை உற்சாகப்படுத்தும் விதமாக ஐபிஎல் கிரிக்கெட் தொடரின் இறுதி ஆட்டத்தை பி . சி . சி . ஐ . சார்பில் ' ஐபிஎல் ஃபேன் பார்க் ' நிகழ்ச்சி கடந்த மூன்று ஆண்டுகளாக நடத்தப்பட்டு வருகின்றன . அந்த நிகழ்ச்சி இந்த ஆண்டு நாகர்கோவிலில் நடைபெறுகிறது . கிரிக்கெட் தொடரின் இறுதி ஆட்டம் 32 அடி அகலம் , 18 அடி உயரம் கொண்ட எல் . இ . டி . திரையில் ஒளிபரப்பப்படுகிறது . நாட்டின் தெற்கே நாகர்கோவில் , வடக்கே வாராணசி , கிழக்கே ராஞ்சி , மேற்கே நாசிக் என 4 இடங்களில் இந்த நிகழ்ச்சிக்கு பிசிசிஐ ஏற்பாடு செய்துள்ளது . கன்னியாகுமரி மாவட்டத்தில் கோணம் அரசு தொழில்நுட்பக் கல்லூரியில் பிரமாண்ட திரை அமைக்கப்பட்டுள்ளது . இங்கு 8 ஆயிரம் பேர் ஆட்டத்தைக் காண ஏற்பாடு செய்யப்பட்டு உள்ளது . அனுமதி இலவசம்” என்று அவர்கள் தெரிவித்தனர் .


இந்தியா - தென்னாப்பிரிக்கா இடையேயான ஐந்தாவது ஒருநாள் போட்டி இன்று நடக்கிறது . தென்னாப்பிரிக்கா சென்றுள்ள இந்திய அணி , டெஸ்ட் தொடரை 2 - 1 என இழந்தது . 6 போட்டிகள் கொண்ட ஒருநாள் தொடரில் 3 - 1 என இந்தியா முன்னிலை வகிக்கிறது . ஐந்தாவது ஒருநாள் போட்டி போர்ட் எலிசபெத்தில் இன்று நடக்கிறது . நான்காவது போட்டியில் மழை மற்றும் மில்லருக்கு கொடுக்கப்பட்ட வாய்ப்புகளால் வெற்றியை இழந்த இந்திய அணி , இந்த போட்டியில் வெற்றி பெறும் முனைப்பில் உள்ளது . இன்றைய போட்டியில் இந்தியா வெற்றி பெற்றால் , அது வரலாற்று வெற்றியாக அமையும் . இதுவரை தென்னாப்பிரிக்காவில் இந்திய அணி ஒருநாள் தொடரை வென்றதே கிடையாது . இன்றைய போட்டியில் வெற்றி பெற்றால் இந்திய அணி தொடரை வெல்லும் . அதன்மூலம் வரலாற்று சிறப்புமிக்க வெற்றியாக இது அமையும் . கடந்த போட்டியில் தோல்வியுற்றதால் , இந்த போட்டியில் அதை திருப்பி கொடுக்க வேண்டும் என்பதில் இந்திய அணி உறுதியாகவும் தெளிவாகவும் உள்ளது . எனவே தென்னாப்பிரிக்காவில் முதல் ஒருநாள் தொடரை வெல்லும் முனைப்பில் இந்தியா களமிறங்குகிறது . அதேநேரத்தில் , சொந்த மண்ணில் தொடரை இழந்துவிடக்கூடாது என்பதில் உறுதியாக இருக்கும் தென்னாப்பிரிக்காவும் வெற்றி பெற்றே தீர வேண்டும் என்ற முனைப்பில் உள்ளது . தென்னாப்பிரிக்காவுக்கு தொடரை வெல்லும் வாய்ப்பு இல்லாத நிலையில் , இந்தியா வெல்ல முடியாத அளவிற்கு சமன் செய்ய வாய்ப்புள்ளது . வரலாற்று வெற்றியை பதிவு செய்யுமா இந்தியா ?


கடந்த ஆண்டு சின்னத்திரையில் ஒளிபரப்பாகி , ஒட்டு மொத்த தமிழகத்திலும் தினம் பரபரப்பை ஏற்படுத்திய நிகழ்ச்சி பிக் பாஸ் . மக்களால் பலவாறு விமர்சிக்கப்பட்டாலும் , இந்த நிகழ்ச்சியில் கலந்து கொண்ட அனைவருமே , இன்று திரைத்துறையில் நல்ல நிலையில் முன்னெறி இருக்கின்றனர் . இந்த பிக்பாஸ் நிகழ்ச்சியின் அடுத்த சீசன் , நாளை முதல் ஒளிபரப்பாக இருக்கிறது . இந்த நிகழ்ச்சியை கடந்த முறை தொகுத்து வழங்கிய அதே கமலஹாசன் தான் , இந்த முறையும் பிக்பாஸை தொகுத்து வழங்க இருக்கிறார் . கமலின் அரசியல் வாழ்க்கைக்கு , இந்த பிக்பாஸ் நிகழ்ச்சி தான் ஒரு நல்ல தொடக்கத்தை கொடுத்தது . கமல் அரசியலுக்கு வரப்போவதை சூசகமாக அறிவித்ததே இந்த நிகழ்ச்சி மூலம் தான் . அப்படி இருக்கையில் தற்போது கமல் தனிக்கட்சி ஆரம்பித்திருக்கிறார் . இதனால் ஒரு அரசியல்வாதி தான் இம்முறை பிக் பாஸ் நிகழ்வை தொகுத்து வழங்க போகிறார் . இந்நிலையில் கமலின் தோழியான நடிகை ஸ்ரீபிரியா கமலின் கட்சியில் இணைந்திருக்கிறார் . அவரிடம் பிக்பாஸ் ரசிகர் ஒருவர் , கமல் அரசியலுக்கு செலவு செய்ய பணம் இல்லைனு தான் , பிக் பாஸ் நிகழ்ச்சி மூலம் சம்பாதிக்கிறாரா ? என கேள்வி எழுப்பி இருக்கிறார் . அதற்கு பதிலளித்த ஸ்ரீபிரியா அப்படி செய்தால் என்ன தப்பு . அவர் ஒன்றும் மக்களின் பணத்தை கொள்ளை அடித்து அரசியல் செய்யவில்லை . அவருக்கு தெரிந்த பணியை செய்துதானே அவர் சம்பாதிக்கிறார் . என காட்டமாக பதிலளித்திருக்கிறார் .


புரோ கபடி லீக் சீசன் – 5 போட்டியின் 20 - வது ஆட்டத்தில் பெங்கால் வாரியர்ஸ் அணியை 31 - 25 என்ற புள்ளிகள் கணக்கில் வீழ்த்தியது பெங்களூரு புல்ஸ் அணி புரோ கபடி லீக் சீசன் – 5 போட்டியின் 20 - வது ஆட்டம் நாகபுரியில் நேற்று நடைபெற்றது . இந்த ஆட்டத்தின் முதல் நிமிடத்தில் பெங்களூரு கேப்டன் ரோஹித் குமார் தனது ரைடின் முதல் புள்ளியைக் கைப்பற்றினார் . பெங்கால் வாரியர்ஸ் அணி முதல் புள்ளியைப் பெற 3 - வது நிமிடம் வரை எடுத்து கொண்டது . அந்த அணியின் மணீந்தர் சிங் தனது ரைடின் முதல் புள்ளியைப் பெற்றுத் தந்தார் . 4 - வது நிமிடத்தின் முடிவில் பெங்களூரு அணி 5 - 2 என்ற கணக்கில் முன்னிலை பெற , 10 - வது நிமிடத்தில் ஸ்கோரை சமன் செய்தது பெங்கால் . இதன்பிறகு பெங்கால் ரைடர் குன் லீ அபாரமாக ஆட , அந்த அணி 8 - 6 என முன்னிலை பெற்றது . இதன்பிறகு இரு அணியும் அபாரமாக ஆட , அசத்தலான டேக்கிள் மூலம் ஸ்கோரை ( 9 - 9 ) சமன் செய்தது பெங்களூரு அணி . முதல் பாதி ஆட்டநேர முடிவில் பெங்களூரு அணி 12 - 10 என்ற கணக்கில் முன்னிலையில் இருந்தது . தொடர்ந்து நடைபெற்ற 2 - வது பாதி ஆட்டத்தின் தொடக்கத்திலேயே ஸ்கோரை ( 12 - 12 ) சமன் செய்தது பெங்கால் அணி . 23 - வது நிமிடத்தில் பெங்களூரு அணியை ஆல் அவுட்டாவதிலிருந்து காப்பாற்றினார் ஹரீஷ் . 27 - வது நிமிடத்தில் இரு அணிகளும் 16 - 16 என்ற புள்ளிகள் கணக்கில் சமநிலையில் இருந்தன . 28 - வது நிமிடத்தில் பெங்களூரு வீரர் அஜய் குமார் சூப்பர் ரைடின் மூலம் 4 புள்ளிகளைப் பெற , அதுவே திருப்பு முனையாக அமைந்தது . இதனால் பெங்களூரு அணி 20 - 14 என்ற புள்ளிகள் கணக்கில் முன்னிலை பெற்றது . 30 - ஆவது நிமிடத்தில் பெங்கால் அணியை ஆல்அவுட்டாக்கிய பெங்களூரு அணி 24 - 18 என்ற கணக்கில் முன்னிலையில் இருந்தது . கடைசிக் கட்டத்தில் பெங்கால் அணி போராடினாலும் , புள்ளிகள் வித்தியாசத்தை குறைக்க முடிந்ததேயொழிய தோல்வியிலிருந்து தப்ப முடியவில்லை . இறுதியில் பெங்களூரு வாரியர்ஸ் அணி 31 - 25 என்ற புள்ளிகள் கணக்கில் வெற்றி கண்டது . இதுவரை ஆறு ஆட்டங்களில் விளையாடி 3 - வது வெற்றியைப் பெற்றுள்ள பெங்களூரு அணி 19 புள்ளிகளுடன் ' பி ' பிரிவில் முதலிடத்தைப் பிடித்துள்ளது . அதேநேரத்தில் மூன்று ஆட்டங்களில் மட்டுமே விளையாடியிருக்கும் பெங்கால் அணிக்கு இது முதல் தோல்வியாகும் . அந்த அணி 11 புள்ளிகளுடன் 4 - வது இடத்தில் உள்ளது .


விழாக்களில் , ஒரு ஹீரோவை வானளாவ புகழும் மற்றொரு ஹீரோ , நிஜத்தில் அவருக்கு எதிராகவே காய் நகர்த்தி கொண்டிருப்பார் . இதுதான் சினிமா அரசியல் . ரஜினி அரசியலுக்கு வந்தால் , ஆதரிப்போம் , எதிர்ப்போம் என சினிமா உலகத்தில் இருந்தே இரண்டு விதமான குரல்களும் கேட்டு கொண்டிருக்கின்றன . ஆனால் , சினிமாவில் , ரஜினிக்கு நிகராக அதிக ரசிகர்களை தன்னகத்தே கொண்டுள்ள இரண்டு நடிகளான விஜய்யும் அஜித்தும் , இதுவரை எந்த கருத்தும் கூறவில்லை . விஜய் தமது ரசிகர் மன்றங்களை இயக்கமாக மாற்றி வருவதாக சொல்லப்படுகிறது . ஆனால் , அஜித்தோ , ரசிகர்களை தமது சுயநலத்திற்காக பயன்படுத்த போவதில்லை என்று கூறி உள்ளார் . இது ஒரு பக்கம் இருக்க , ரஜினிக்கு சினிமா வெற்றி மற்றும் வசூல் மூலமாக சிம்ம சொப்பனமாக திகழும் , விஜயும் , அஜித்தும் , ரஜினி ரசிகர்களுக்கு ஈடுகொடுக்கும் வகையில் வலுவான ரசிகர் பட்டாளங்களையும் கொண்டுள்ளனர் . டீன் ஏஜ் என்று சொல்ல கூடிய பதின்ம வயதில் உள்ள ஆண் , பெண் ரசிகர்கள் இந்த இருவருக்கே அதிகம் உண்டு . 18 வயதில் இருந்து 40 வயதுக்கு உட்பட்ட சினிமா ரசிகர்களில் பெரும்பாலானோர் விஜய் மற்றும் அஜித் ரசிகர்களாகவே உள்ளனர் . ஆனால் , ரஜினியை பொறுத்தவரை , 40 வயதுக்கும் மேற்பட்ட ரசிகர்களையே அதிகம் கொண்டுள்ளார் . தமிழ் சினிமாவின் சூப்பர் ஸ்டார் என்று ரஜினி அழைக்கப்பட்டாலும் , லிங்கா படத்தின்போது அவருக்கு விழுந்த அடியில் இருந்து அவர் மீண்டு வரவே , வெகு நாட்கள் ஆனது . அதேபோல் , கபாலி படமும் , விநியோகஸ்தர்கள் கையை அதிகமாக கடித்து விட்டது என்றே சொல்லப்படுகிறது . ஆனால் , விஜய் மற்றும் அஜித் படங்கள் அப்படி அல்ல . குறைந்த பட்ச வசூல் உத்திரவாதம் உறுதி . அதே போல் ஏதோ ஒரு படம் கையை கடித்தாலும் , அடுத்த படத்தில் அது ஈடுசெய்யப்பட்டு விடும் . இந்நிலையில் , ரஜினி அரசியலுக்கு வந்து , ஒரு வேளை உயர்ந்த அந்தஸ்தை பிடித்து விட்டால் , அது தம்முடைய அரசியல் வருகைக்கு இடையூறாக இருக்கும் என்று விஜய் நினைப்பதாக கூறப்படுகிறது . ரஜினி அரசியலுக்கு வருவதை அஜித்தும் விரும்பவில்லை என்றே கூறப்படுகிறது . அதனால் , கடந்த சில நாட்களாக விஜய் மற்றும் அஜித் ரசிகர்களுக்கு இடையே நடக்கும் முகநூல் மோதல்களும் குறைந்து விட்டன . அதனால் , ரஜினி எதிர்ப்பு விஷயத்தில் , விஜய் மற்றும் அஜித் ரசிகர்கள் ஒரே நிலைப்பாட்டில் இருப்பதாகவே கூறப்படுகிறது . விஜய்யோ , அஜித்தோ , ரஜினியின் அரசியல் வருகை குறித்து இதுவரை எந்த கருத்தும் கூறவில்லை . நிச்சயமாக இருவரும் நேரடியாக ரஜினிக்கு ஆதரவு தெரிவித்து கருத்து தெரிவிக்க வாய்ப்பு இல்லை என்பதால் , இருவரது ரசிகர்களும் , ரஜினிக்கு எதிராகவே செயல்படுவார்கள் என்று கூறுகின்றனர் திரை உலகினர் . ரஜினி அரசியலுக்கும் வருவது உறுதியாகும் பட்சத்தில் , அஜித் மற்றும் விஜய் ரசிகர்களை அவருக்கு எதிராக பயன்படுத்த சில அரசியல் கட்சிகள் , இப்போதே காய் நகர்த்த ஆரம்பித்து விட்டன என்றே கூறப்படுகிறது .


தேசிய சீனியர் பாட்மிண்டன் சாம்பியன்ஷிப் போட்டியின் மகளிர் ஒற்றையர் பிரிவின் இறுதிச்சுற்றில் பி . வி . சிந்துவை வீழ்த்தி சாய்னா நெவால் சாம்பியன் பட்டம் வென்றார் . தேசிய சீனியர் பாட்மிண்டன் சாம்பியன்ஷிப் போட்டி – 82 மகாராஷ்டிர மாநிலம் நாகபுரியில் நேற்று நிறைவடைந்தது . இதன் மகளிர் ஒற்றையர் பிரிவு இறுதிச்சுற்றில் உலகின் 11 - ஆம் நிலை வீராங்கனையான சாய்னா நெவால் , ஒலிம்பிக்கில் வெள்ளிப் பதக்கம் வென்ற பி . வி . சிந்து ஆகியோர் மோதினர் . இதில் , 21 - 17,27 - 25 என்ற செட் கணக்கில் பி . வி . சிந்துவை வீழ்த்தினார் சாய்னா நெவால் . இதன்மூலம் தேசிய சீனியர் பாட்மிண்டன் போட்டியின் சாம்பியன்ஷிப் பட்டத்தை வென்றார் சாய்னா . அதேபோன்று , ஆடவர் ஒற்றையர் பிரிவு இறுதி ஆட்டத்தில் , போட்டித் தரவரிசையில் முதலிடத்தில் இருந்த ஸ்ரீகாந்த் மற்றும் பிரணாய் மோதினர் . இதில் , பிரணாய் 21 - 15,16 - 21,21 - 7 என்ற செட் கணக்கில் ஸ்ரீகாந்தை வீழ்த்தி சாம்பியன் வென்றார் . ஆடவர் இரட்டையர் பிரிவில் , போட்டித் தரவரிசையில் 2 - வது இடத்தில் இருந்த மனு அட்ரி - சுமீத் ரெட்டி இணை 15 - 21,22 - 20,25 - 23 என்ற செட் கணக்கில் , போட்டித் தரவரிசையில் முதலிடம் வகித்த சாத்விக் - சிரக் ஷெட்டி ஜோடியை வீழ்த்தி சாம்பியன் பட்டம் வென்றது . மகளிர் இரட்டையர் பிரிவில் போட்டித் தரவரிசையில் முதலிடம் வகித்த சிக்கி ரெட்டி - அஸ்வினி பொன்னப்பா இணை , 21 - 14,21 - 14 என்ற நேர் செட் கணக்கில் , சன்யோகிதா கோர்படே - பிரஜக்தா சாவந்த் இணையை இறுதி ஆட்டத்தில் வீழ்த்தி சாம்பியன் வென்றது . கலப்பு இரட்டையர் பிரிவு இறுதி ஆட்டத்தில் , சாத்விக் சாய் ராஜ் - அஸ்வினி பொன்னப்பா இணை 21 - 9,20 - 22,21 - 17 என்ற செட் கணக்கில் , உலக தரவரிசையில் 16 - வது இடத்தில் இருக்கும் பிரணவ் ஜெர்ரி சோப்ரா - சிக்கி ரெட்டி இணையை வீழ்த்தி சாம்பியன் வென்றது .


மலையாள நடிகை ஷகிலா என்றால் யாருக்கு தான் தெரியாது . . தமிழகத்தில் சில்க் ஸ்மிதாவிற்கு எப்படி ஒரு ரசிகர்கள் பட்டாளம் இருக்கிறதோ , அதே போன்று ஷகிலாவிற்கு என்று கேரளாவில் தனி ரசிகர்கள் பட்டாளமே உள்ளது . . முன்பு ஒரு காலத்தில் ஷகிலா நடிக்கவில்லை என்றால் , அந்த படம் சரியாக ஓடாது என்ற நிலை கூட இருந்தது பின்னர் கொஞ்சம் பட வாய்ப்பு குறையவே , மற்ற நிகழ்சிகளில் பங்கு பெற்று வந்தார் . இந்நிலையில் சொல்லப்போனால் பத்து வருடத்திற்கு பின்பு , மீண்டும் ஒரு புதிய தெலுங்கு படத்தில் நடிக்க உள்ளார் ஷகீலா . . . ‘ஷீலாவதி வாட் தி எப்கே’ என்ற பெயரில் வெளிவரவுள்ள படத்தில் மிக முக்கிய ரோலில் நடித்து வருகிறார் ஷகீலா . இப்படத்தின் பர்ஸ்ட் லுக் போஸ்டரை அண்மையில் ஷகீலாவெளியிட்டுள்ளார் . இதனை தொடர்ந்து ரசிகர்கள் ஷகீலா படத்தை பார்பதற்கு பெருத்த ஆவலில் உள்ளனர் . வரும் ஏப்ரல் மாதம் இந்த படம் வெளிவர உள்ளது என்பது குறிப்பிடத்தக்கது .


பிரபல நடன இயக்குனர் ரகுராமின் மகள் காயத்ரி ரகுராம் . கலை குடும்பத்தில் பிறந்த இவர் , தமிழ் சினிமாவில் நடிகையாக தான் என்ட்ரி கொடுத்தார் . சார்லி சாப்ளின் , விசில் , ஸ்டைல் , வானம் உள்பட பல படங்களில் நடித்துள்ளார் . மேலும் தந்தையை தொடர்ந்து இவரும் பல படங்களில் நடன இயக்குனராக பணியாற்றி வருகிறார் . கடைசியாக இயக்குனர் பாலா இயக்கிய தாரைதப்பட்டை படத்தில் கூட கரகாட்டத்தில் செம குத்து குத்தினார் . இதை தொடர்ந்து இவர் நடிகர் கமல்ஹாசன் தொகுப்பாளராக களம் கண்ட , பிக்பாஸ் நிகழ்ச்சியில் கலந்து கொண்டு விளையாடினார் . அப்போது ரசிகர்களின் இவருடைய சுய ரூபத்தை பார்த்து பலர் இவர் மீது கோபமாக இருந்தனர் . இதன் தாக்கம் பிக்பாஸ் வீட்டை விட்டு வெளியேறி சில காலம் வெளியிலேயே வராமல் இருந்தார் . மேலும் சமீப காலமாக மீண்டும் , சின்னத்திரை நிகழ்ச்சிகளில் தலைகாட்டிய இவர் , நேற்றைய தினம் . . . காரில் இருந்தபடி கர்ப்பமாக இருப்பது போன்ற ஒரு புகைப்படத்தை வெளியிட்டார் . இந்த புகைப்படத்தை பார்த்து ரசிகர்கள் சிலர் இவருக்கு தொடர்ந்து வாழ்த்து தெரிவித்தாலும் , சிலர் பல்வேறு கேள்விகளை முன்வைத்தனர் . இதற்கு முக்கிய காரணம் இவர் தீபக் என்பவரை திருமணம் செய்து கொண்டு கடந்த 2010 ஆம் ஆண்டே அவரிடம் இருந்து விவாகரத்து பெற்று தன்னுடைய அம்மாவுடன் வாழ்ந்து வருகிறார் . இரண்டாவதாகவும் யாரையும் திருமணம் செய்து கொள்ளாத நிலையில் எப்படி காயத்திரி கர்ப்பமானார் என அனைவரும் குழம்பி போய் இருந்தனர் . இதற்கு முற்று புள்ளி வைக்கும் விதத்தில் தற்போது கர்ப்பத்திற்கு காரணம் என்ன என்பதை ஒரு புகைப்படம் வெளியிட்டு விளக்கி உள்ளார் காயத்திரி . தற்போது காயத்திரி ஒரு படத்தில் நடித்து வருகிறார்காம் . அந்த படத்தில் இவர் நடிகர் ஹரிஷ் உத்தமனுக்கு மனைவியாக நடிக்கிறார் என கூறப்படுகிறது . மேலும் இவர் கர்ப்பமாக இருப்பது போன்றும் காட்சி இடம்பெறுகிறதாம் . அப்போது எடுக்கப்பட்ட புகைப்படம் இது என்றும் கூறி ஹரிஷ் உத்தமனுடன் எடுத்துக்கொண்ட புகைப்படத்தை வெளியிட்டு இந்த சர்ச்சைக்கு முற்று புள்ளி வைத்துள்ளார் .


இனிக்க இனிக்க பேசிய எதிரிகளின் பேச்சுகளை கேட்டு செயல்பட்ட எம் . எல் . ஏ . க்கள் இன்று எந்த நிலையில் உள்ளார்கள் என்று முதல்வர் எடப்பாடி பழனிசாமி பேசினார் . சென்னை ராயப்பேட்டையில் நடந்த விழாவில் கரூர் மாவட்டத்தில் உள்ள பல்வேறு கட்சிகளை சார்ந்தவர்கள் அதிமுகவில் நேற்று இணைந்தனர் . விழாவுக்கு கரூர் மாவட்ட செயலாளரும் , அமைச்சருமான எம் . ஆர் . விஜயபாஸ்கர் தலைமை தாங்கினார் . அதிமுக ஒருங்கிணைப்பாளர் துணை முதல்வர் ஓ . பன்னீர்செல்வம் , இணை ஒருங்கிணைப்பாளர் முதல்வர் எடப்பாடி பழனிசாமி ஆகியோர் முன்னிலை வகித்தனர் . கட்சியில் சுமார் 3,000 பேர் இணைந்தனர் . விழாவில் முதல்வர் எடப்பாடி பழனிசாமி பேசியதாவதுஃ பல்வேறு கட்சிக்கு சென்று வந்தவர் செந்தில்பாலாஜி . பச்சோந்தி கூட கொஞ்சம் நேரம் கழித்து தான் நிறம் மாறும் . ஆனால் 5 கட்சிக்கு போய் வந்திருக்கிறார் . அவர் ஒரு அரசியல் வியாபாரி . அதிமுகவில் வியாபாரத்தை தொடங்கி முடித்தார் . அமமுகவில் தனது வியாபாரத்தை தொடங்கினார் . அங்கு சரியாக வியாபாரம் நடக்கவில்லை . கொள்கை பிடிப்பில்லாத ஒருவர் என்றால் , அது செந்தில்பாலாஜி தான் . அதிமுக எனும் பேரியக்கத்துக்கு இளைஞர்கள் நிச்சயம் தேவை என்ற அடிப்படையில் தான் , வேறு கட்சியில் இருந்து வந்தாலும் எல்லாவற்றையும் மறந்து கட்சியில் அவரை எம் . எல் . ஏ . வாகவும் , அதனைத் தொடர்ந்து போக்குவரத்துத்துறை அமைச்சர் எனும் மிகப்பெரிய அங்கீகாரமும் கொடுத்து ஜெயலலிதா கவுரவப்படுத்தினார் . அந்த நன்றியை மறந்துவிட்டு , இன்றைக்கு இந்த இயக்கத்தை உடைக்கவேண்டும் . கட்சியை கவிழ்க்க வேண்டும் என்று திட்டம் தீட்டி அதற்கு துணை நின்று அமமுக எனும் கட்சியை உண்டாக்கி , அந்த கட்சிக்கு பக்கபலமாக இருந்து செயல்பட்டு , அதிமுகவுக்கு துரோகம் செய்ய நினைத்தார் . ஆனால் இறைவன் அங்கேயும் அவரை விட்டு வைக்கவில்லை . அது தான் கடவுள் . நல்லது செய்தால் நல்லது நடக்கும் , கெட்டது செய்தால் நிச்சயம் கெட்டது தான் நடக்கும் . நினைப்பு போல தான் அவரது நிலையும் இப்போது இருக்கிறது . அதிமுகவில் 44 ஆண்டுகாலம் நான் இருந்திருக்கிறேன் . அதனால்தான் , மக்களால் எனக்கு இந்த விலாசம் கிடைத்திருக்கிறது . கட்சியின் இதர நிர்வாகிகளும் அப்படித்தான் . ஆகவே உழைப்பும் , விசுவாசமும் எங்கிருந்தாலும் நிச்சயம் தனி மரியாதை உண்டு . செந்தில் பாலாஜி போன்ற அரசியல் வியாபாரிகள் அவ்வப்போது வருவார்கள் . வேலை முடிந்து விட்டால் வெளியே சென்று விடுவார்கள் . இந்த இயக்கத்தை உடைப்பதற்கும் , ஆட்சியை கவிழ்ப்பதற்கும் யார் எவ்வளவு சதித்திட்டம் தீட்டுகிறார்கள் ? என்று அனைவருக்கும் நன்றாக தெரியும் . இனிக்க இனிக்க பேசிய எதிரிகளின் பேச்சுகளை கேட்டு செயல்பட்ட எம் . எல் . ஏ . க்கள் இன்று எந்த நிலையில் உள்ளார்கள் ? என்று எல்லோருக்கும் தெரியும் . அண்ணன் , தம்பி சண்டை போட்டால் வெளியே செல்வோம் . இணக்கமான உறவு ஏற்பட்டால் மீண்டும் இணைந்து கொள்வோம் . அது எல்லா குடும்பத்திலும் உண்டு . அந்தவகையில் மீண்டும் நாம் இணைந்திருக்கிறோம் . எனவே நாம் ஒற்றுமை உணர்வுடன் செயலாற்றி எம் . ஜி . ஆர் . கண்ட கனவை நிஜமாக்கி , ஜெயலலிதா கட்டிக்காத்த இந்த இயக்கத்தை நாம் கட்டி காப்போம் . எப்போதுமே அதிமுக எனும் இயக்கம் தொண்டர்களால் ஆளப்படக்கூடிய இயக்கம் . தொண்டர்கள் முன்னின்று , உழைப்பால் வளர்ந்த இயக்கம் . எனவே அனைவருக்கும் முழு மரியாதை உண்டு . அதிமுகவை பொறுத்தவரை தனிப்பட்ட நபருக்கு உரிமை இல்லை . எம் . ஜி . ஆர் . , ஜெயலலிதா உருவாக்கி தந்த இந்த இயக்கத்தை அனைவரும் ஒன்று சேர்ந்து கட்டி காக்கவேண்டும் . இவ்வாறு அவர் பேசினார் .


முதல் 3 இன்னிங்ஸ்களில் சரியாக ஆடாத உஸ்மான் கவாஜா , இரண்டாவது போட்டியின் இரண்டாவது இன்னிங்ஸில் சிறப்பாக ஆடிவருகிறார் . அவரும் டிம் பெய்னும் இணைந்து ஆஸ்திரேலிய அணியை வலுவான முன்னிலையை நோக்கி அழைத்து செல்கின்றனர் . இந்த ஜோடியை பிரிக்க முடியாமல் இந்திய அணி திணறிவருகிறது . இந்தியா - ஆஸ்திரேலியா இடையே பெர்த்தில் நடந்துவரும் இரண்டாவது டெஸ்ட் போட்டியில் டாஸ் வென்று முதலில் பேட்டிங் ஆடிய ஆஸ்திரேலிய அணி முதல் இன்னிங்ஸில் 326 ரன்களை எடுத்தது . இதையடுத்து முதல் இன்னிங்ஸை ஆடிய இந்திய அணி , விராட் கோலியின் அபார சதம் மற்றும் ரஹானேவின் பொறுப்பான அரைசதத்தால் 283 ரன்கள் சேர்த்தது . 43 ரன்கள் முன்னிலையுடன் இரண்டாவது இன்னிங்ஸை தொடங்கிய ஆஸ்திரேலிய அணியின் தொடக்க வீரர்கள் ஃபின்ச் மற்றும் மார்கஸ் ஹாரிஸ் ஆகிய இருவரும் சிறப்பாக தொடங்கினர் . ஷமியின் பந்துவீச்சில் கையில் காயமடைந்து ஃபின்ச் ரிட்டயர்டு ஹர்ட் ஆகி வெளியேறினார் . இதைத்தொடர்ந்து ஷான் மார்ஷை 5 ரன்களில் ஷமி அவுட்டாக்கினார் . அதன்பிறகு பெரிய பார்ட்னர்ஷிப் எதையும் அமைக்கவிடாத இந்திய பவுலர்கள் , மார்கஸ் ஹாரிஸ் , ஹேண்ட்ஸ்கம்ப் மற்றும் டிராவிஸ் ஹெட் ஆகியோரை அவுட்டாக்கி அனுப்பினர் . ஒருமுனையில் விக்கெட்டுகள் சரிந்தாலும் மறுமுனையில் நிதானமாக ஆடிவந்த கவாஜாவுடன் கேப்டன் டிம் பெய்ன் ஜோடி சேர்ந்தார் . இந்த ஜோடி விக்கெட்டை பறிகொடுத்து விடாமல் மூன்றாம் நாளை முடித்தது . நேற்றைய மூன்றாம் ஆட்டநேர முடிவில் 4 விக்கெட் இழப்பிற்கு 132 ரன்கள் எடுத்திருந்தது . இதையடுத்து நான்காம் நாள் ஆட்டம் தொடங்கியதும் கவாஜவும் டிம் பெய்னும் களமிறங்கினர் . இன்றும் இந்த ஜோடி நிதானமாக ஆடி ரன்களை சேர்த்தது . முதல் போட்டி மற்றும் இரண்டாவது போட்டியின் முதல் இன்னிங்ஸ் ஆகிய மூன்று இன்னிங்ஸ்களிலும் சரியாக ஆடாத கவாஜா , இந்த இன்னிங்ஸில் சிறப்பாக ஆடி அரைசதத்தை பூர்த்தி செய்தார் . அவருக்கு ஒத்துழைப்பு கொடுத்து கேப்டன் டிம் பெய்னும் சிறப்பாக ஆடிவருகிறார் . நான்காம் நாளான இன்றைய ஆட்டத்தின் மதிய உணவு இடைவேளை வரை இந்த ஜோடியை இந்திய பவுலர்களால் பிரிக்க முடியவில்லை . உணவு இடைவேளை வரை ஆஸ்திரேலிய அணி 4 விக்கெட் இழப்பிற்கு 190 ரன்களை குவித்துள்ளது . ஏற்கனவே 43 ரன்கள் முன்னிலையில் இருந்ததால் இதுவரை 233 ரன்கள் முன்னிலை வகிக்கிறது ஆஸ்திரேலிய அணி . கவாஜா 67 ரன்களுடனும் டிம் பெய்ன் 37 ரன்களுடனும் களத்தில் உள்ளனர் . அந்த அணி பெரிதும் நம்பியிருந்த உஸ்மான் கவாஜா சிறப்பாக ஆடிவருவது அந்த அணிக்கு கூடுதல் பலம் . இந்த போட்டியில் மட்டுமல்லாது அடுத்தடுத்த போட்டிகளிலும் இது பெரிய பலமாக அமையும் .


தற்போது இழிவான நிலையில் இருக்கும் அரசியல் சூழ்நிலையை மாற்றுவது மக்கள் நீதி மய்யத்தின் லட்சியங்களில் ஒன்று என நடிகர் கமல்ஹாசன் தெரிவித்துள்ளார் . தமிழக முதலமைச்சராக இருந்த ஜெயலலிதா மறைவுக்கும் பிறகு நடிகர் கமலஹாசன் பொது வெளியில் அரசியல் குறித்து பேசத் தொடங்கினார் . அதிமுக ஆட்சியின் அவலங்களை அவ்வப்போது பேசியும் , தனது டுவிட்டர் பக்கத்தில் பதிவிட்டும் வந்தார் . இதனால் தமிழக அமைச்சர்கள் கமல்ஹாசனை மிகக் கடுமையாக எதிர்க்கத் தொடங்கினர் . அப்போதிருந்தே கமல் முழு நேர அரசியலில் ஈடுபடத் தொடங்கினார் . இதையடுத்து கடந்த மாதம் 21 ஆம் தேதி நடிகர் கமலஹாசன் முன்னாள் குடியரசுத் தலைவர் அப்துல் கலாம் வீட்டில் இருந்து கமல் தனது அரசியல் பயணத்தைத் தொடங்கினார் . தொடர்ந்து மதுரை ஒத்தக்கடையில் மக்கள் நீதி மய்யம் என்ற தனது கட்சியின் பெயரை அறிவித்தார் . இதையடுத்து அரசியல் கூட்டங்கள் , மாணவர்களிடையே உரையாடல் என பல தரப்பு மக்களையும் கமல் சந்தித்துப் பேசி வருகிறார் . மேலும் கல்வியாளர்கள் , பேராசிரியர்கள் , வழக்கறிஞர்கள் என பலரும் கமல் கட்சியில் சேர்ந்து வருகின்றனர் . அடுத்த 180 நாட்களில் மக்கள் நீதி மய்யம் கட்சியின் கொள்கைகள் குறித்து புத்தகம் வெளியிடப்போவதாக கமல் அறிவித்துள்ளார் இந்நிலையில் நடிகர் கமல்ஹாசன் இன்று தனது டுவிட்டர் பக்கத்தில் ஒரு செய்தி வெளியிட்டுள்ளார் . அதில் , விமர்சனத்தை எதிர்கொள்ளும் நேர்மையோ துணிச்சலோ இல்லாத அரசு சரித்திரத்திலும் ஏன் , நினைவிலும் கூட நிலைக்க வாய்ப்பில்லை என கடுமையாக தெரிவித்துள்ளார் . இன்றைய அரசியலின் இந்த இழிநிலையை மாற்றுவதும் மக்கள் நீதி மய்யத்தின் இலட்சியங்களில் ஒன்றும் என்று கமல்ஹாசன் தனது டுவிட்டர் பக்கத்தில் பதிவிட்டுள்ளார் .


இதுவும் அதே விஜயின் கோல்டு காயின் பஞ்சாயத்துதான் . இந்தியாவில் இயக்குநர் ‘ரம்’ கோபால் வர்மாவுக்கு அடுத்த ட்விட்டரில் அதிகநேரம் வெட்டிக்கதை அடித்துக்கொண்டிருப்பவர் யார் என்றால் அது சந்தேகத்திற்கிடமின்றி நடிகை கஸ்தூரிதான் . அப்படி இருக்கும்போது பத்திரிகையாளர்களுக்கு விஜய் கோல்டு காயின் கொடுத்த கோல்டு மேட்டரை விடுவாரா ? உடனே தனது ட்விட்டர் பக்கத்தில் . . . . . . விஜய் மீடியாவை மீட் பண்ணதுக்கு as usual இந்த பக்கம் அந்த பக்கம் ஒரே சர்ச்சை . நான் அதுக்குள்ளே போகல . என் புத்திக்கு என்ன எட்டுது தெரியுமா ? ஜோஸ் ஆலுக்காஸ் விளம்பரம் பண்ணிட்டு , ஜாய் அலுக்கஸுல purchase பண்ணியிருக்காரே ! # LadiesMind # VijayPressMeet . . . என்று கமெண்ட் போட்டிருந்தார் . இதை சில ஊடகங்கள் எடுத்துப்போட , அதை ரசித்துவிட்டு கஸ்தூரி ஒதுங்கியிருந்தால் அடுத்த செய்திக்கு என்ன செய்வதாம் ? உடனே ‘செய்திகளை திரித்துப்போடுகிறார்கள் . கொளுத்திப்போடுகிறார்கள் . சும்மா விடமாட்டேன் . கோர்ட்டுக்குப் போகிறேன்’ என்று அதே ட்விட்டரில் கொதிக்க ஆரம்பித்திருக்கிறார் . ஓவர் கொதிப்பு உடம்புக்கு ஆகாது . கொஞ்சம் ரெஸ்ட் எடுங்க கஸ்தூரி . உங்க நியூஸா டைப் பண்ணி மீடியா மக்களுக்கு கைவலிக்குது . . .


இந்திய அணி இரண்டு விக்கெட் கீப்பர்களுடன் ஆடுவது நல்லதல்ல என்று இந்திய அணியின் முன்னாள் வீரரும் முன்னாள் தேர்வுக்குழு தலைவருமான திலீப் வெங்சர்க்கார் கருத்து தெரிவித்துள்ளார் . இந்திய அணியில் மிடில் ஆர்டர் பிரச்னை இருந்துவரும் நிலையில் , தோனியும் ஃபார்மில் இல்லாததால் தொடர்ந்து சொதப்பிவருகிறார் . இந்திய அணியில் ரஹானே , மனீஷ் பாண்டே , ஷ்ரேயாஸ் ஐயர் , தினேஷ் காத்திக் , ராயுடு என தொடர்ச்சியாக சுழற்சி முறையில் நடுவரிசை வீரர்கள் களமிறக்கப்பட்டனர் . வர்களில் ராயுடு மட்டுமே வாய்ப்பை பயன்படுத்திக்கொண்டு அணியில் 4ம் வரிசையை நிரந்தரமாக பிடித்துள்ளார் . ஆசிய கோப்பையில் சிறப்பாக ஆடிய ராயுடு , வெஸ்ட் இண்டீஸுக்கு எதிரான தொடரிலும் ஒரு சதம் , ஒரு அரைசதம் என சிறப்பாக ஆடினார் . எனவே 4ம் வரிசை வீரர் செட் ஆகிவிட்ட நிலையில் , 5ம் வரிசையில் வெஸ்ட் இண்டீஸுக்கு எதிரான தொடரில் ரிஷப் பண்ட் களமிறக்கப்பட்டார் . ஏற்கனவே விக்கெட் கீப்பர் தோனி இருக்கும் நிலையில் , இளம் விக்கெட் கீப்பரான ரிஷப் பண்ட் , பேட்ஸ்மேனாக மட்டும் அணியில் சேர்க்கப்பட்டார் . ஆனால் அவர் வாய்ப்பை சரியாக பயன்படுத்திக்கொள்ளாததால் அவருக்கு பதிலாக பின்னர் கேதர் ஜாதவ் சேர்க்கப்பட்டார் . இந்நிலையில் , ஆஸ்திரேலியாவுக்கு எதிரான தொடரிலும் ஒருநாள் அணியில் ரிஷப் பண்ட் சேர்க்கப்பட வாய்ப்புள்ளது . அடுத்த ஆண்டு உலக கோப்பை நடக்க உள்ள நிலையில் , அதற்கு முன்னதாக அந்த வரிசையில் களமிறங்கும் வீரரை உறுதி செய்ய வேண்டும் என்பதால் , மீண்டும் ரிஷப்பிற்கு வாய்ப்பு கொடுக்கப்பட வாய்ப்புள்ளது . இந்நிலையில் , இரண்டு விக்கெட் கீப்பர்களுடன் ஆடுவது குறித்து கருத்து தெரிவித்துள்ள திலீப் வெங்சர்கார் , இரண்டு விக்கெட் கீப்பர்களுடன் ஆடக்கூடாது . அது சிறந்த அணியாக இருக்காது . இரண்டு விக்கெட் கீப்பர்கள் சேர்க்கப்படுவதற்கு அணி நிர்வாகம் தான் பொறுப்பு . தோனிதான் விக்கெட் கீப்பர் . ஆனால் அவர் பேட்டிங்கில் ஃபார்மில் இல்லை . தோனி இந்திய அணியின் மிகச்சிறந்த வீரர் மற்றும் சிறந்த கேப்டன்களில் ஒருவர் . ஆனால் அவரது தற்போதைய ஃபார்ம் மட்டும்தான் பிரச்னை . அதுவும் ஏனென்றால் , அவர் அனைத்துவிதமான போட்டிகளிலும் ஆடுவதில்லை , உள்ளூர் போட்டிகளிலும் ஆடுவதில்லை . எனவே கணிசமான இடைவெளிக்கு பிறகுதான் போட்டிகளில் ஆடுகிறார் . அதனால் பேட்டிங்கில் டச்சில் இல்லாததால்தான் பேட்டிங்கில் சொதப்புகிறார் . யாராக இருந்தாலும் அது கடினம்தான் என வெங்சர்கார் தெரிவித்துள்ளார் .


‘சர்கார்’ திருட்டுக்கதை பஞ்சாயத்து நான்ஸ்டாப் நான்சென்ஸாக போய்க்கொண்டிருப்பதை உற்றுக்கவனித்துக்கொண்டிருக்கும் ரஜினி அடுத்து முருகதாஸுடன் இணைந்து படம் பண்ணுவது சந்தேகமே என்கின்றன ராகவேந்திராய நமஹ வட்டாரங்கள் . சில தினங்களுக்கு தனது ட்விட்டர் பக்கத்தில் சூப்பர் ஸ்டாரை சந்தித்து ஒரு கதை சொன்னேன் . அவர் முழுக்கதையையும் ரசித்துக்கேட்டார் . நாங்கள் இருவரும் மிக விரைவில் இணைந்து படம் பண்ண வாய்ப்புள்ளது’ என்று பதிவிட்டிருந்தார் இயக்குநர் ஏ . ஆர் . முருகதாஸ் . இச்செய்தியை ரஜினி தரப்பு மறுக்கவோ ஆதரிக்கவோ இல்லை . ‘சர்கார்’ பட ரிசல்டுக்குப் பின்னர் தனது முடிவை அறிவிக்கலாம் என்று ரஜினி அமைதிகாத்திருக்கலாம் . ஆனால் இன்றைய சூழல் முருகதாஸ் தொடர்ந்து கதைகளைத் திருடி படம் எடுப்பவர் போலவும் , அவரால் அப்பட ஹீரோக்களும் அசிங்கப்படவேண்டியுள்ளது என்பது போலவும் ஆகியுள்ளது . இதை துளியும் ரஜினி விரும்பமாட்டார் என்பதால் , ‘சர்கார்’ ஹிட்டே ஆனாலும் , முருகதாஸுடன் இணைந்து படம் பண்ண வாய்ப்பு மிகவும் குறைவு என்கிறார்கள் . தனக்கு எதிராக மொத்த திரையுலகமும் நடத்திவரும் சம்பவத்தால் ஏற்கனவே எரிச்சலில் உள்ள முருகதாஸை ‘ஐயா ரஜினிக்கு கதை சொன்னீங்க சரி . அது யாரோட கதைன்னு சொல்லவே இல்ல ? என்று சர்வதேச தரத்துக்கு கலாய்க்கிறார்கள் சிலர் .


முதல்வர் மீதான சிபிஐ விசாரணையை எதிர்த்து தமிழக லஞ்ச ஒழிப்புத்துறை உச்சநீதிமன்றத்தில் மேல்முறையீடு செய்துள்ளது . முன்னதாக நெடுஞ்சாலை ஒப்பந்தங்களை முறைகேடாக உறவினர்களுக்கு எடப்பாடி வழங்கியதாக முதலமைச்சர் எடப்பாடி மீது திமுக வழக்கு தொடர்ந்தது . திமுக அமைப்பு செயலாளர் ஆர் . எஸ் . பாரதி சென்னை உயர்நீதிமன்றத்தில் வழக்கு தொடர்ந்தார் . சுப்பிரமணியம் , சந்திரகாந்த் ராமலிங்கம் , எஸ் . பி . கே . நாகராஜன் , செய்யாத்துரை மற்றும் சேகர் ரெட்டி ஆகியோருக்கு வழங்கி ஆதாயம் அடையும் வகையில் செயல்பட்டுள்ளார் . கடந்த 7 ஆண்டுகளாக அவரின் நெருங்கிய உறவினர்களான ராமலிங்கம் உள்ளிட்டோருக்கு ரூ . 4 , 833 கோடி மதிப்பிலான ஒப்பந்தங்கள் வழங்கப்பட்டுள்ளன . இந்த ஊழலில் தொடர்புடையவர்கள் மற்றும் முதல்வர் எடப்பாடி பழனிசாமி மீது ஊழல் தடுப்புச் சட்டத்தின் கீழ் நடவடிக்கை எடுக்க வேண்டும் என கடந்த மே மாதம் ஊழல் தடுப்புப் பிரிவுக்கு புகார் அனுப்பியும் இதுவரை எந்த நடவடிக்கையும் எடுக்கவில்லை . எனவே , எனது புகாரின் மீது லஞ்ச ஒழிப்புத் துறை வழக்குப்பதிவு செய்து விசாரணை நடத்த உத்தரவிட வேண்டும் எனக் கோரியிருந்தார் . ஆனால் லஞ்ச ஒழிப்பு போலீஸ் முறையாக விசாரிக்காததால் முதலமைச்சர் எடப்பாடி பழனிசாமி வழக்கை சிபிஐ விசாரணைக்கு மாற்றி நீதிபதி உத்தரவிட்டிருந்தார் . ஆரம்பகட்ட விசாரணையை 3 மாத காலத்துக்குள் சிபிஐ முடிக்க வேண்டும் . தமிழக முதல்வர் உள்ளிட்டோருக்கு எதிராக மனுதாரர் தரப்பில் கொடுக்கப்பட்ட புகார் உள்ளிட்ட அனைத்து ஆதார ஆவணங்களையும் , லஞ்ச ஒழிப்புத் துறை ஒரு வார காலத்துக்குள் சிபிஐ இயக்குநரிடம் ஒப்படைக்க வேண்டும் என நீதிபதி தெரிவித்திருந்தார் . இந்நிலையில் முதலமைச்சருக்கு எதிரான நெடுஞ்சாலை டெண்டர் முறைகேடு வழக்கை சிபிஐ விசாரணைக்கு எதிர்ப்பு தெரிவித்து தமிழக லஞ்ச ஒழிப்புத்துறை உச்சநீதிமன்றத்தில் மேல்முறையீடு செய்துள்ளது . அந்த மனுவில் விசாரணை நடத்தி அறிக்கை தாக்கல் செய்யப்பட்டுள்ள நிலையில் , சிபிஐ விசாரணைக்கு உத்தரவிட்டது ஏற்புடையதல்ல எனவும் தெரிவிக்கப்பட்டுள்ளது .


இனிமேல் கட்சியின் மீது எந்த ஒரு தனிப்பட்ட குடும்பமும் ஆதிக்கம் செலுத்த முடியாது என துணை முதல்வர் ஓ . பன்னீர்செல்வம் கூறினார் . இதுகுறித்து அவர் அளித்த பேட்டி ; - செப்டம்பர் 2014 - ல் பெங்களூரு நீதிமன்ற தீர்ப்பு வெளியாவதற்கு முன்னரே இடைவேளையின்போது ஜெயலலிதா என்னை அழைத்தார் . தமிழகத்தின் முதல்வராக நான் இருக்க வேண்டும் என்றார் . அதை நானே கட்சி எம்எல்ஏக்களிடம் சொன்னால் பலம் பொருந்தியதாக இருக்காது என நினைத்ததால் , நத்தம் விஸ்வநாதனை அழைத்தார் . நத்தம் விஸ்வநாதன் அப்போது மின் துறை அமைச்சராக இருந்தார் . அவரிடம் கட்சி கூட்டத்தைக் கூட்டி தனது உத்தரவின் பேரிலேயே ஓபிஎஸ் முதல்வராக்கப்படுவதாக அறிவிக்கச் சொன்னார் . தனிப்பட்ட நெருக்கடிகளில் இருந்தபோதும் அவர் தெளிவாகவே முடிவு எடுத்தார் . அவரது அந்த முடிவு அவர் என் மீது கொண்டிருந்த நம்பிக்கையின் அடையாளம் . ஜெயலலிதா மருத்துவமனையில் அனுமதிக்கப்பட்டு 35 நாட்கள் ஆன நிலையில் எந்த ஒரு அமைச்சரும் அவரை பார்க்க முடியாத நிலை இருந்தது . அதனால் , அவரை வெளிநாடு அழைத்து செல்லலாம் என தம்பிதுரையிடம் கூறினேன் . அவரும் சரி என கூறினார் . விஜயபாஸ்கர் , எஸ் . பி . வேலுமணி ஆகியோரிடமும் பேசினேன் . அவர்கள்தான் டாக்டர்களை ஏற்பாடு செய்தனர் . அடுத்தநாள் , அப்பலோ நிறுவன தலைவர் பிரதாப் ரெட்டியின் மருமகன் விஜய் குமார் ரெட்டி என்னிடம் , ஜெயலலிதாவின் உடல் நலனில் முன்னேற்றம் ஏற்பட்டதாக தெரிவித்தார் . அவர் பூரண குணமடைந்து வீடு திரும்புவார் என சொன்ன பிறகு வெளிநாட்டு சிகிச்சை யோசனையை நான் விட்டுவிட்டேன் . கட்சியில் எடப்பாடியுடன் நான் இணைந்த பிறகு , கட்சி சுமுகமாக நடைபெறுகிறது . எந்த ஒரு நிபந்தனையும் விதிக்காமல்தான் நான் இணைப்புக்கு சம்மதித்தேன் . ஜெயலலிதாவால் அமைக்கப்பட்ட ஆட்சி ஆட்டம் காணக்கூடாது என்பது எனது நோக்கமாக இருந்தது . அந்த நேரத்தில் தினகரன் ஆட்சியை கவிழ்க்க எல்லாவித சதிகளையும் செய்தார் . நான் தர்மயுத்தம் தொடங்கிய நோக்கம் நிறைவேற வேண்டும் . அதற்காகவே இணைப்புக்கு சம்மதித்தேன் . எனது மனசாட்சிப்படி நான் நடந்தேன் . மூத்த தலைவர்கள் , எம் . பி . க்கள் , எம்எல்ஏக்கள் என மற்றவர்களும் எனது பிரச்சாரத்துக்கு துணை நின்றனர் . தென் மாவட்டங்களில் அதிருப்தியாளர்கள் மட்டுமே தினகரன் பக்கம் உள்ளனர் . எங்கள் அடித்தளம் உறுதியாகவே இருக்கிறது . திமுகவில் இருந்தபோதே எம் . ஜி . அர் குடும்ப ஆதிக்கத்தை எதிர்த்து கருணாநிதியுடன் சண்டையிட்டார் . ஜெயலலிதாவும் அதே வழியில்தான் சென்றார் . சசிகலாவைத் தவிர குடும்பத்தில் யாரையும் அவர் ஏற்றுக் கொள்ளவில்லை . இனிமேல் கட்சியின் மீது எந்த ஒரு தனிப்பட்ட குடும்பமும் ஆதிக்கம் செலுத்த முடியாது . இவ்வாறு அவர் கூறினார் .


எஸ் அணியும் மக்களை கோமாளி ஆக்குகிறார்கள் என எம் . பி . சசிகலா புஷ்பா குற்றம் சாட்டியுள்ளார் . ஜெயலலிதா மறைவிற்கு பிறகு அதிமுக சசிகலா பொதுச்செயலாளராகவும் , ஒ . பி . எஸ் முதலமைச்சராகவும் பொறுப்பேற்றனர் . பின்னர் , ஒ . பி . எஸ் வகித்து வந்த முதலமைச்சரின் பதவி மேல் சசிகலாவிற்கு ஆசை வரவே அதை கைப்பற்றுவதற்கான செயல்களில் சசிகலா ஈடுபட்டார் . தொடர்ந்து ஒ . பி . எஸ்சை வலுக்கட்டாயமாக பதவியில் இருந்தும் ராஜினாமா செய்யவும் வைத்தார் . இதனால் ஆத்திரமடைந்த ஒ . பி . எஸ் சசிகலாவுக்கு எதிராக போர்க்கொடி தூக்கினார் . இதற்கு அதிமுக தொண்டர்கள் , பொதுமக்கள் , இளைஞர்கள் என பல்வேறு தரப்பினரும் ஆதரவு தெரிவித்தனர் . ஆனால் பெரும்பாலான அமைச்சர்களும் எம் . எல் . ஏக்களும் சசிகலா அணியிலேயே நீடித்து வந்தனர் . பி சசிகலா புஷ்பா ஒ . பி . எஸ்க்கு ஆதரவாக குரல் கொடுக்க ஆரம்பித்தார் . மேலும் அமைச்சர்களுக்கும் எம் . எல் . ஏக்களுக்கும் துணிச்சல் வரும் பொருட்டு எழுச்சி உரைகள் ஆற்றினார் . இதைதொடர்ந்து சசிகலா புஷ்பா எண்ணப்படி அதிமுக பொதுச்செயலாளர் சசிகலா சிறைக்கு சென்றார் . அவரை தொடர்ந்து துணைப் பொதுச்செயலாலராக நியமிக்கப்பட்ட டி . டி . வி தினகரனும் சிறைவாசம் அனுபவித்து வருகிறார் . எஸ் அணி , இ . பி . எஸ் அணி என வலம் வருகிறது . எஸ் அணியும் மக்களை கோமாளி ஆக்குகிறார்கள் என எம் . பி . சசிகலா புஷ்பா குற்றம் சாட்டியுள்ளார் . மதுரையில் இருந்து சென்னை செல்வதற்காக இன்று மதியம் சசிகலா புஷ்பா எம் . பி . மதுரை விமான நிலையத்துககு வந்தார் . அப்போது அவர் செய்தியாளர்களிடம் கூறியதாவதுஃ அ . தி . மு . க . வின் இரு அணிகளும் மக்களை ஏமாற்றுகிறார்கள் . ஓ . பன்னீர் செல்வம் அதிகாரத்தில் இருந்த போது மக்களுக்கு எதுவும் செய்யவில்லை . தற்போது அதிகாரத்தில் உள்ளவர்களும் எதுவும் செய்வதில்லை . ஓ . பன்னீர்செல்வம் முதல்வராக இருந்தபோது ஜெயலலிதா மரணம் குறித்தோ , தினகரன் குறித்தோ பேசவில்லை . அ . தி . மு . க . வின் இரு அணிகளும் மக்களை கோமாளி ஆக்குகிறார்கள் . இவ்வாறு அவர் கூறினார் .


தலைவர்களுக்கு ஒண்ணுன்னா தொண்டர்கள் கொதித்து எழ வேண்டும் என்று நினைப்பது அனைத்து தலைவர்களுக்கும் பொதுவானதுதான் . ஆனால் தற்போது தமிழகத்தில் தலைவர்களுக்கு உடல்நிலை சரியில்லை என்றால் அதை தொண்டர்களிடம் இருந்து அப்படியே கமுக்கமாக மறைக்க மட்டுமே பார்க்கின்றனர் அரசியல்வாதிகள் . ஜெயலலிதா மருத்துவமனைக்கு சென்ற போது மர்மம் நீடித்தது . அதை தொடர்ந்து கருணாநிதி மருத்துவமனைக்கு சென்ற போதும் சற்று சலசலப்பு ஏற்பட்டது . இந்த வரிசையில் தற்போது கேப்டன் விஜயகாந்த் உடல் நிலை மொஷமாகியுள்ளதாக தகவல்கள் வெளியாகி தே . மு . தி . க தொண்டர்களை கவலையில் ஆழ்த்தி வருகிறது . ஆர் . கே . நகர் பிரச்சாரத்திற்கு பிறகு விஜயகாந்திற்கும் தொண்டர்களுக்கும் இடையே மிகப்பெரிய கேப் விழுந்துவிட்டது . இந்த கவலையில் இருந்து அவர்களுக்கு சற்று நிவாரணம் அளிக்கலாம் என்று பிரேமலதா பொதுக்கூட்டம் ஒன்றை இன்று ஏற்பாடு செய்திருந்தார் . இந்த பொதுக்கூட்டத்திற்கு விஜயகாந்த் வருவார் , பேசுவார் , தொண்டர்களை உற்சாகபடுத்துவார் என்று இரண்டாம் தர கட்சி நிர்வாகிகள் எதிர்பார்ப்பில் ஆழ்ந்து வரும் நிலையில் , இது எல்லாம் நடக்குமா என்ற பதற்றத்தில் முதல் தர நிர்வாகிகள் செயல்பட்டு வருகிறார்கள் . பிரேமலதா ஏற்பாடு செய்த பொதுக்கூட்டம் இன்று 5 மணிக்கு தொடங்கும் என அறிவிக்கப்பட்டது . ஆனால் அண்ணி பிரேமலதா 7.30 மணிக்கு தான் வந்தார்கள் . விஜயகாந்திற்காக எதிர்பார்த்த தொண்டர்களுக்கு ஏமாற்றமே மிஞ்சியது . இதனால் தொண்டர்கள் வேட்டியை வரிந்து கட்டி கொண்டு வீட்டிற்கு கிளம்ப தொடங்கினர் . கேப்டன் கண்டிப்பாக வருவார் , பேசுவார் என்று கூறி கட்சி நிர்வாகிகள் தொண்டர்களை அடக்கி உட்கார வைக்கின்றனர் . தற்போது விஜயகாந்தின் உடல்நிலை மிகவும் மோசமாக உள்ளதால் அவரால் தொடர்ந்து 4 மணி நேரம் உட்கார முடியாது என்றும் , நீண்ட நேரம் பேசமுடியாது என்றும் தெரிவிக்கின்றனர் விவரம் அறிந்தவர்கள் . எனவே கேப்டன் வருவது சந்தேகமே . ஒருவேளை அவர் வந்தாலும் ஒரு மணி நேரம் உட்கார வைத்துவிட்டு நாசுக்காக மீண்டும் வீட்டுக்கு கிளப்பி விட வேண்டும் என்பதே பிரேமலதாவின் திட்டமாக தெரிகிறது . என்ன நடக்க போகிறது என்று பொறுத்திருந்துதான் பார்க்க வேண்டும் . . .


பூணூல் குறித்து சர்ச்சை கருத்து வெளியிட்ட மக்கள் நீதி மய்யக் கட்சியின் தலைவர் கமல்ஹாசனுக்கு பிராமணர் சங்கம் கடும் கண்டனம் தெரிவித்துள்ளது . மக்கள் நீதி மய்யக் கட்சியின் தலைவர் கமல் ஹாசனிடம் , அவரது ரசிகர் ஒருவர் , நீங்கள் படித்த நூலில் உங்களை மிகவும் பாதிப்பை உண்டாக்கிய நூல் எது ? என்று கேள்வி டுவிட்டரில் கேள்வி கேட்டிருந்தார் . இதற்கு பதிலளித்த கமல் , நான் தவிர்த்த நூல் ஒன்று இருக்கிறது . அது என்னை மிகவும் பாதித்த நூல் ' பூணூல் ' . அதனாலேயே அதை தவிர்த்தேன் என்று பதிலை டுவிட்டி இருந்தார் கமல் . ரசிகர் கேட்ட கேள்விக்கு சற்றும் தொடர்பில்லாத வகையில் இந்த பதிலை கமல் தெரிவித்ததாக பல்வேறு தரப்பினர் விமர்சனம் எழுந்தது . கமலின் இந்த கருத்துக்கு , தமிழ்நாடு பிராமணர் சங்கம் கண்டனம் தெரிவித்துள்ளது . பிராமண சங்க தலைவர் பம்மல் ராமகிருஷ்ணன் கூறும்போது , பிராமணர்களின் அடையாள சின்னமான பூணுாலை , கீழ்த்தரமாக விமர்சித்தது , அவரின் வக்கிர புத்தியை காட்டுகிறது . பூணுாலை குறைகூற , கமலுக்கு எந்த தகுதியும் கிடையாது . பல்வேறு படங்களில் , பிராமணர் வேடத்தில் நடித்து , பணத்திற்காக கலையை விற்கும் வியாபாரியான அவர் , தைரியம் இருந்தால் மற்ற சமூகத்தினரை விமர்சித்து பார்க்கட்டும் . தேர்தலில் கமல் போட்டியிட்டால் , பிராமண சமூகத்தினர் தகுந்த பாடம் புகட்டுவர் என்று காட்டமாக தெரிவித்துள்ளார் . இந்து மதம் குறித்து சர்ச்சை கருத்துக்களை அவ்வப்போது கூறி வரும் கமல் , தற்போது புதிய சர்ச்சையில் சிக்கிக் கொண்டுள்ளார் . இதனால் பெரும் பரபரப்பு ஏற்பட்டுள்ளது .


பரப்பன அக்ரஹார சிறையில் சசிகலாவுக்கு வழங்கப்பட்ட சிறப்பு வசதி குறித்த விசாரணைக்குப் பிறகே கருத்து கூற முடியும் என்று முன்னாள் முதலமைச்சர் ஓ . பன்னீர்செல்வம் கூறியுள்ளார் . பெங்களூரு சிறையில் உள்ள சசிகலாவுக்கு சலுகைகள் வழங்கப்பட்டதாகக் டிஐஜி ரூபா புகார் ஒன்றைக் கூறி சர்ச்சையை ஏற்படுத்தினார் . குறிப்பாக சசிகலாவுக்கு பிடித்தமான உணவு வகைகளை சமைப்பதற்கு தனியாக ஒரு சமையல் கூடத்தையே சிறைக்குள் கட்டப்பட்டு இருப்பதாக புகார் கூறப்பட்டது . இந்த சலுகைகளைப் பெற சிறைத்துறை அதிகாரிகளுக்கு சசிகலா தரப்பினர் 2 கோடி ரூபாய் லஞ்சம் கொடுத்ததாக டிஐஜி ரூபா புகார் தெரிவித்திருந்தார் . இந்த புகாருக்கு சிறைத்துறை அதிகாரி டிஜிபி சத்யநாராயணா மறுப்பு கூறியிருந்தார் . இதனை அடுத்து டிஐஜி ரூபா புகார் குறித்து , தனிக்குழு அமைக்க கர்நாடக முதலமைச்சர் சித்தராமையா உத்தரவிட்டுள்ளார் . டிஐஜி ரூபாவின் புகார் தமிழகத்தில் பல்வேறு சர்ச்சைகளை ஏற்படுத்தி வருகிறது . இது குறித்து அரசியல் தலைவர்கள் பல்வேறு கருத்துக்களை தெரிவித்து வருகின்றனர் . அதிமுக அம்மா அணியைச் சேர்ந்தவர்கள் , லஞ்சம் கொடுக்கப்படவில்லை என்றும் பேட்டி அளித்து வருகின்றனர் . பாஜகவின் தேசிய செயலாளர் ஹெச் . ராஜா , பணம் பாதாளம் வரை பாயும் ; தற்போது பரப்பன அக்ரஹாரம் வரை பாய்ந்துள்ளது என்று விமர்சனம் செய்துள்ளார் . இந்த நிலையில் , முன்னாள் முதலமைச்சர் ஓ . பன்னீர் செல்வம் , விருதுநகரில் இன்று செய்தியாளர்களைச் சந்தித்தார் . சசிகலாவுக்கு சிறப்பு வசதி செய்யப்பட்டது குறித்து ஓ . பன்னீர்செல்வத்திடம் செய்தியாளர்கள் கேள்வி எழுப்பினர் . அதற்கு பதிலளித்த அவர் , சசிகலாவுக்கு சிறப்பு வசதி செய்து தரப்பட்டது குறித்த விசாரணைக்குப் பிறகே கருத்து கூற முடியும் என்றார் . நீட் தேர்வு விவகாரத்தில் மத்திய அரசை , தமிழக அரசு முறையாக அணுகவில்லை என்றும் ஓ . பன்னீர்செல்வம் குற்றம் சாட்டியுள்ளார் .


வருகிற தேர்தலில் தேமுதிக தான் ஆட்சியமைக்கும் , கேப்டன் தான் முதல்வர் ஆவார் என்றும் தேமுதிக துணை செயலாளர் சுதீஷ் திருப்பூரில் தனது மாஸ் பேச்சால் தெறிக்கவிட்டுள்ளார் . திருப்பூரில் தேமுதிகவின் திருப்பூர் வடக்கு , தெற்கு மாவட்ட செயல்வீரர்களின் கூட்டம் நடைபெற்றது . இந்த கூட்டத்தில் தேமுதிகவின் துணை செயலாளர் சுதீஷ் கலந்துகொண்டு பேசினார் . இதற்கு முன்னதாக செய்தியாளர்களிடம் பேசிய எல் . கே . சுதீஷ் , " தமிழக அரசு முழுவதுமாக பாஜக கட்டுப்பாட்டில் இருப்பதால் தமிழக அரசு ஒரு செயல்படாத நிலையிலேயே உள்ளது . இதனால் தமிழகத்தில் எந்த நலத்திட்டங்களும் செயல்படுத்தப்படாமல் உள்ளது என்றார் . இதைத்தொடர்ந்து , தேமுதிகவின் திருப்பூர் மாவட்ட செயல்வீரர்கள் கூட்டத்தில் பேசிய சுதீஷ் , " திமுகவின் செயல் தலைவர் கடந்த சில ஆண்டுகளாகவே கட்சியின் வருங்கால தலைவராகவும் , முதல்வராகவும் நினைத்து வருகிறார் . அவரால் எப்போதும் கட்சியின் தலைவராகவும் தமிழக முதல்வராகவும் ஆக முடியாது . நடிகர் ரஜினிகாந்த் கட்சி துவங்கமாட்டார் . வருகின்ற தேர்தலில் தேமுதிக தான் ஆட்சியமைக்கும் , நம்ம தலைவர் கேப்டன் விஜயகாந்த் தான் தமிழகத்தின் முதல்வராக வருவார் என்று அதிரடியாகப் பேசினார் .


கடந்த 3 நாட்களாக தமிழகத்தை புரட்டிக் கொண்டிருக்கும் வருமான வரித்துறை ரெய்டையும் கடந்து இன்னமும் சென்சிடீவாக ஓடிக் கொண்டிருக்கிறது கருணாநிதியை மோடி சந்தித்த விஷயம் . இந்நிலையில் கருணாநிதியை மோடி சந்திக்கும் திட்டத்தில் பி . ஜே . பிக்கும் - தி . மு . க . வுக்கு இடையில் பாலமாக இருந்த தி . மு . க . புள்ளி யார் ? என்கிற கேள்விக்கான விடை இப்போது ஒரு உறுதிபடுத்தப்படாத தொனியில் வெளியே தெரிய துவங்கியிருக்கிறது . அது ஸ்டாலினின் மருமகன் சபரீசன் ! என்கிறார்கள் . நமக்கு நாமே ! வை வடிவமைத்தது சபரீசன் தான் . நமக்கு நாமேவின் போது ஸ்டாலினின் டிரெஸ் வழக்கமான வேஷ்டி வெள்ளை சட்டையிலிருந்து மாறி , ஜீன் - கலர்ஃபுல் சர்ட்ஸ் என்றெல்லாம் பிக்ஸ் செய்திருந்ததும் சபரீதான் . கடந்த பொது தேர்தலுக்கு முன் தி . மு . க . வெல்ல வாய்ப்புள்ள தொகுதிகள் எவையெவை ? என்று ஒரு டீமை வைத்து சர்வே எடுத்ததும் சபரீதான் , கூடவே கணிசமான தொகுதிகளில் தி . மு . க . வின் வேட்பாளர்களை நிர்ணயித்ததே இவர்தான் என்கிறார்கள் . இந்நிலையில் சபரீசன் தான் மோடியின் கோபாலபுர விசிட் சர்ப்பரைஸுக்கும் பின்னணி என்கிறார்கள் . ஒரு காலத்தில் கருணாநிதிக்கான டெல்லி பிரதிநிதியாக அவரது அக்காள் மகன் முரசொலி மாறன் இருந்தார் . இப்போது ஸ்டாலினின் டெல்லி பிரதிநிதியாக அவரது சொந்த மருமகன் சபரீசன் இருக்க வாய்ப்புள்ளது என்கிறார்கள் . வும் ஆங்கிலத்தில் புலமை வாய்ந்தவருமான பி . டி . ஆர் . தியாகராஜனை வைத்து டெல்லியில் சபரீ மூவ் செய்து கொண்டிருக்கிறார் . தியாகுவும் சபரீயின் அஸைன்மெண்ட்கள் அத்தனையையும் பக்காவாக முடித்துக் கொடுத்துவிட அதன் நீட்சியாகத்தான் மோடி விசிட் அஸைன்மெண்ட் அவரது கைகளுக்கு தரப்பட்டது என்கிறார்கள் . டெல்லியில் யாரிடம் , எப்படி மூவ் செய்து பிரதமரின் விசிட்டை ஓ . கே . செய்ய வேண்டுமென்று சபரீசன் ஸ்கெட்ச் போட்டுக் கொடுக்க அதை அப்படியே தியாகு நிறைவேற்றியிருக்கிறார் என்கிறார்கள் . இந்த ப்ராஜெக்ட் சக்ஸஸ் ஆனதில் மருமகன் மீது மாமனார் ஸ்டாலினுக்கு செம மரியாதையாம் ! இருக்காதா பின்னே !


நடிகர் அஜித் கோலிவுட் திரையுலகில் தனக்கென மிகப் பெரிய ரசிகர் கூட்டத்தை வைத்திருப்பவர் என்பது பலருக்கும் தெரியும் . இவர் ரசிகர்மன்றத்தைக் கலைத்தாலும் , இவருடைய ரசிகர்கள் தொடர்ந்து அஜித் நற்பணி மன்றம் என்கிற பெயரில் தொடர்ந்து பல்வேறு உதவிகளைச் செய்து வருகின்றனர் . தல அஜித்திற்கு தமிழகத்தின் பல்வேறு பகுதிகளிலும் தீவிர ரசிகர்கள் இருந்தாலும் , மதுரை ரசிகர்கள் ஒவ்வொரு முறையும் எங்களைப் போல் வருமா ? என பல வித்தியாசங்களைச் செய்து காட்டுவார்கள் . அஜித் படம் குறித்து எந்த தகவல் வெளிவந்தாலும் அதனை போஸ்டர் அடித்து ஒட்டி பிரபலப்படுத்துவதில் கண்டிப்பாக மதுரை ரசிகர்களுக்கு ஒரு தனி இடம் உண்டு . இவர்களுடைய செயல் தற்போது சற்றே அத்துமீறியுள்ளது என்றுதான் நினைக்கத் தோன்றுகிறது . காரணம் இவர்கள் போஸ்டரில் தற்போது புதிதாக இணைந்துள்ளார் அஜித்தின் மகள் அனோஷ்கா . இந்த போஸ்டர் ஒட்டப்பட்டதும் பலர் அதிர்ச்சி அடைந்தனர் . அஜித்தின் மகள் புகைப்படத்தை ஜெயலலிதாவின் படத்தைப் போல் கெட்டப் மாற்றி , இவர்கள் போஸ்டர் அடித்திருந்தனர் . இந்தச் செயலைச் செய்தது அஜித் ரசிகர்கள் தான் என்றாலும் ரசிகர்கள் பலரும் இதனை விரும்பவில்லை என்றே கூறப்படுகிறது .


நானோ , கும்ப்ளேவோ யார் பயிற்சியாளராக இருந்தாலும் , இந்திய அணி சிறப்பாகவே விளையாடி வந்திருக்கிறது என இந்திய கிரிக்கெட் அணியின் தலைமைப் பயிற்சியாளர் ரவி சாஸ்திரி தெரிவித்துள்ளார் . தலைமைப் பயிற்சியாளர் நியமனத்தில் கிரிக்கெட் ஆலோசனைக் கமிட்டி நடந்துகொண்ட விதத்தால் குழப்பம் நிலவியது . எனினும் இறுதியில் ரவி சாஸ்திரியே பயிற்சியாளராக நியமிக்கப்பட்டார் . அதை சூசகமாக சுட்டிக்காட்டியிருக்கும் ரவி சாஸ்திரி , அதன்காரணமாக தானும் முதிர்ச்சியடைந்திருப்பதாக தெரிவித்துள்ளார் . இந்தியா - இலங்கை இடையிலான மூன்று போட்டிகள் கொண்ட டெஸ்ட் கிரிக்கெட் தொடர் வரும் 26 - ஆம் தேதி இலங்கையின் காலேவில் தொடங்குகிறது . அதற்காக இந்திய அணி , மும்பையில் இருந்து நேற்று இலங்கைக்கு புறப்பட்டுச் சென்றது . அதற்கு முன்னதாக செய்தியாளர்களைச் சந்தித்து ரவி சாஸ்திரி பேட்டியளித்தார்ஃ அதில் அவர் கூறியதுஃ “கடந்த முறை இலங்கைக்கு இந்திய அணியுடன் சென்ற பிறகு நான் முதிர்ச்சியடைந்தேன் . அதிலும் கடந்த இரண்டு வாரங்களில் நான் மிகப்பெரிய அளவில் முதிர்ச்சியடைந்த்கு இருப்பதாக கருதுகிறேன் . கடந்த மூன்று ஆண்டுகளாக இந்திய அணி சிறப்பாக செயல்பட்டு வருகிறது . அதற்கான பாராட்டுகள் அனைத்தும் இந்திய வீரர்களையே சேரும் . முதலில் நானும் , பின்னர் கும்ப்ளேவும் இந்திய அணிக்கு பயிற்சியளித்தோம் . யார் பயிற்சியாளராக இருந்தாலும் , இந்திய அணி சிறப்பாகவே விளையாடி வந்திருக்கிறது . இந்தியா இப்போது நம்பர் 1 டெஸ்ட் அணியாக இருக்கிறதென்றால் , அதற்கு வீரர்களின் கடுமையான உழைப்பே காரணம் . கடந்த காலங்களில் பாரத் அருண் சிறப்பாக செயல்பட்டிருக்கிறார் . அவர் ஏறக்குறைய 15 ஆண்டுகள் பயிற்சியாளராக இருந்து வருகிறார் . அவர் இந்திய ' ஏ ' அணி , 19 வயதுக்கு உள்பட்டோருக்கான அணி , ஜூனியர் உலகக் கோப்பை அணி போன்றவற்றுக்கு பயிற்சியளித்துள்ளார் . எனவே என்னைவிட அவருக்குத்தான் வீரர்களைப் பற்றி நன்றாக தெரியும் . 2015 உலகக் கோப்பை கிரிக்கெட் போட்டியில் இந்திய அணி 8 ஆட்டங்களில் விளையாடியது . அதில் எதிரணியின் 80 விக்கெட்டுகளில் 77 - ஐ இந்திய பந்துவீச்சாளர்கள் வீழ்த்தினர் . பாரத் அருணின் சாதனையைப் பற்றி இதற்கு மேல் நான் சொல்ல தேவையில்லை . அது எல்லோருக்குமே தெரியும் .


இந்திய அணியின் தலைமை பயிற்சியாளராக இருக்கும் ரவி சாஸ்திரி , எல்லா திசைகளிலிருந்தும் அட்டாக் செய்யப்படுகிறார் . இந்திய அணியின் தலைமை பயிற்சியாளர் ரவி சாஸ்திரி , தற்பெருமை பேசுவதிலேயே குறியாக இருக்கிறார் . இவரது பயிற்சியின் கீழ் இந்திய அணி வெளிநாடுகளில் சோபிக்கவில்லை . இந்த ஆண்டின் தொடக்கத்தில் தென்னாப்பிரிக்காவில் அந்த அணிக்கு எதிரான டெஸ்ட் தொடரை இழந்த இந்திய அணி , தற்போது இங்கிலாந்தில் டெஸ்ட் தொடரை இழந்துள்ளது . இதையடுத்து ரவி சாஸ்திரி மீது கடுமையான விமர்சனங்கள் எழுந்துள்ளன . ஆனால் தற்போதைய இந்திய அணி தான் சிறந்த டிராவலிங் அணி என மார்தட்டுகிறார் . கடந்த 20 ஆண்டுகளில் தற்போதைய இந்திய அணி தான் வெளிநாடுகளில் சிறப்பாக ஆடுகிறது என்று கருத்து தெரிவித்தார் ரவி சாஸ்திரி . ரவி சாஸ்திரியின் கருத்தை அவரது நண்பரான கவாஸ்கரால் கூட தாங்கிக்கொள்ள முடியவில்லை . ரவி சாஸ்திரிக்கு , டிராவிட் தலைமையிலான இந்திய அணி வெளிநாட்டு தொடர்களில் பெற்ற வெற்றிகளை லிஸ்ட் போட்டு பதிலடி கொடுத்தார் கவாஸ்கர் . கடந்த 20 ஆண்டுகளில் இதுதான் சிறந்த அணி என கூறியிருக்கும் ரவி சாஸ்திரி , இதற்கு முன்னதாக வேறு ஒரு கருத்தை தெரிவித்திருந்தார் . அதாவது , குறிப்பிட்ட காலம் எதையுமே குறிப்பிடாமல் , தற்போதைய இந்திய அணி தான் சிறந்த அணி என கருத்து தெரிவித்திருந்தார் . அதற்கு , அசாருதீன் தக்க பதிலடி கொடுத்திருந்தார் . அதாவது , இதுதான் சிறந்த அணி என்று கூறுவதன் மூலம் ரவி சாஸ்திரி தன்னையும் தான் ஆடியபோது இருந்த அணியையும் அவரது திறமையையும் மதிப்பையும் அவரே குறைத்து கொள்கிறார் என கருத்து தெரிவித்திருந்தார் . அசாருதீனின் பதிலடியில் இருந்த நியாயத்தை உணர்ந்த ரவி சாஸ்திரி , இந்த முறை அவர் ஆடிய காலத்திற்கு பிறகான இந்திய அணியை குறைத்து மதிப்பிடும் வகையில் பேசினார் . அவர் ஆடிய காலத்தை விடுத்து , கடந்த 20 ஆண்டுகளில் இருந்த அணியை விட தற்போதைய அணிதான் சிறந்தது என தெரிவித்தார் . ரவி சாஸ்திரியின் இந்த கருத்துக்கும் கவாஸ்கர் , கங்குலி என வரிந்துகட்டி கொண்டு பதிலடி கொடுத்துவருகின்றனர் .


காவிரி அமலாண்மை வாரியம் அமைக்காத மத்திய அரசைக் கண்டித்தும் , வரும் 12 ஆம் தேதி பிரதமர் மோடியின் தமிழக வருகைக்கு எதிர்ப்புத் தெரிவித்தும் , அவருக்கு கறுப்புக் கொடி காட்ட வேண்டும் என்றும் , வீடுகளில் கறுப்புக் கொடி ஏற்றுவதோடு அன்று கறுப்பு சட்டை அணிய வேண்டும் என்றும் , திமுக உள்ளிட்ட எதிர்கட்சிகள் பொது மக்களுக்கு வேண்டுகோள் விடுத்துள்ளன . காவிரி மேலாண்மை வாரியம் அமைக்க வலியுறுத்தி தமிழகத்தில் பல்வேறு இடங்களில் போராட்டம் நடைபெற்று வருகிறது . தமிழகம் வரும் பிரதமர் மோடிக்கு எதிராக கருப்புக் கொடி காட்டப்படும் என திமுக தரப்பில் தெரிவிக்கப்பட்டது . இந்நிலையில் 12 - ந்தேதி சென்னை வரும் பிரதமர் நரேந்திர மோடிக்கு எதிராக வீடுகளில் கருப்புகொடி கட்ட வேண்டும் . கருப்புச்சட்டை அணிய வேண்டும் என்று தமிழக மக்களுக்கு அனைத்துக்கட்சி தலைவர்கள் தரப்பில் வேண்டுகோள் விடுக்கப்பட்டு உள்ளது . இது தொடர்பாக தி . மு . க . திராவிடர் கழகம் , காங்கிரஸ் , ம . தி . மு . க . , மார்க்சிஸ்ட் கம்யூனிஸ்டு , இந்திய யூனியன் முஸ்லிம் லீக் , விடுதலை சிறுத்தைகள் , இந்திய கம்யூனிஸ்டு , மனிதநேய மக்கள் கட்சி உள்ளிட்ட அனைத்துக்கட்சி தலைவர்கள் அழைப்பு என்ற தலைப்பில் தி . மு . க . தலைமை அலுவலகம் சார்பில் விடுக்கப்பட்டு உள்ள் அறிக்கையில் வேண்டுகோள் விடுக்கப்பட்டு உள்ளது . கடந்த 6 வருடங்களாக ஜூன் 12 - ந் தேதி மேட்டூர் அணை திறக்கப்படாததால் , விவசாயம் பாழ்பட்டுப்போய் விவசாயிகள் சொல்லொணாத் துயரத்திற்கு ஆளாகி , தமிழ்நாட்டில் காவிரி நீரை ஆதாரமாக நம்பியிருக்கும் 13 - க்கும் மேற்பட்ட கூட்டுக் குடிநீர்த் திட்டங்கள் பாதிக்கப்பட்டு , பத்துக்கும் மேற்பட்ட மாவட்டங்களின் மக்களுக்கு குடிதண்ணீர் பிரச்சினை பெரிதாக உருவாகும் சூழ்நிலையில் , சுப்ரீம் கோர்ட்டு உத்தரவிட்டும் காவிரி மேலாண்மை வாரியத்தை அமைக்காமல் , 3 மாத கால அவகாசம் கேட்டு , தீர்ப்பை கிடப்பில் போடுவதற்கான சந்தேகங்களை எழுப்பிவிட்டு தமிழ்நாட்டிற்கு வருகிறார் பிரதமர் . இந்த சர்வாதிகாரக் கொடுமையைத் தட்டிக்கேட்க துணிச்சல் இல்லாமல் , பதவி ஒன்றே வாழ்க்கைப் பயன் என்று தூங்கிக் கொண்டிருக்கிறது தமிழ்நாட்டில் உள்ள அ . தி . மு . க . அரசு . தமிழகத்தின் காவிரி உரிமை கேள்விக்குறியாக்கப்பட்டுள்ள இந்த நெருக்கடியான நேரத்தில் , தமிழ்நாட்டு மக்கள் அனைவரும் தங்களது ஆழமான அதிருப்தியையும் ஒன்றுபட்ட எதிர்ப்பையும் பிரதமருக்குத் தெளிவுபட உணர்த்திடும் வண்ணம் தங்கள் இல்லங்களில் கருப்பு கொடி ஏற்றியும் , ஒவ்வொருவரும் கருப்புச்சட்டை அல்லது கருப்பு பேட்ஜ் அணிந்தும் தமிழ்நாட்டின் காவிரி உரிமையை என்ன விலை கொடுத்தேனும் மீட்கும் இந்த உறுதியான போராட்டத்தில் முழு மூச்சுடன் பங்கேற்க வேண்டும் என்று அன்புடன் கேட்டுக் கொள்கிறோம் . நம் உணர்வுகளை மத்திய பா . ஜ . க . அரசுக்கு முழுமையாக வெளிப்படுத்திட வேண்டிய மிக முக்கியமான தருணம் இது என்பதை உணர்ந்து கட்சி வேறுபாடு பாராமல் அனைத்துத் தரப்பு மக்களும் உத்வேகத்துடன் இந்த கருப்பு கொடி போராட்டத்தில் தவறாமல் பங்கேற்றிட வேண்டும் என்று அறிக்கையில் தெரிவிக்கப்பட்டு உள்ளது .


ஐபிஎல் கிரிக்கெட் தொடரின் 10 - ஆவது லீக் ஆட்டத்தில் 4 விக்கெட் வித்தியாசத்தில் சன் ரைஸர்ஸ் ஐதராபாத் அணிக்கு முதல் தோல்வியைக் கொடுத்து மும்பை இண்டியன்ஸ் இரண்டாவது வெற்றியைப் பெற்றுள்ளது . ஐபிஎல் கிரிக்கெட் தொடரின் 10 - ஆவது லீக் ஆட்டம் மும்பையில் நேற்று நடைபெற்றது . இந்த ஆட்டத்தில் டாஸ் வென்ற மும்பை கேப்டன் ரோஹித் சர்மா பீல்டிங்கை தேர்வு செய்தார் . இதனையடுத்து பேட் செய்த ஐதராபாத் அணியில் ஷிகர் தவனும் , கேப்டன் டேவிட் வார்னரும் தொடக்கத்திலேயே ரன் எடுக்க தடுமாறினர் . இதனால் முதல் 5 ஓவர்களில் அந்த அணி 26 ஓட்டங்கள் மட்டுமே எடுத்தது . மெக்லீனாகான் வீசிய 7 - ஆவது ஓவரில் தவன் இரு பவுண்டரிகளையும் , ஒரு சிக்ஸரையும் விளாச , ஆட்டம் விறுவிறுப்பானது . இதன்பிறகு அதிரடியில் இறங்கிய வார்னர் , ஹார்திக் பாண்டியா ஓவரில் ஒரு சிக்ஸரை விளாசினார் . தொடர்ந்து வேகம் காட்டிய வார்னர் , ஹர்பஜன் சிங் வீசிய 11 - ஆவது ஓவரில் மேலும் ஒரு சிக்ஸரை எடுத்தனர் . அடுத்த பந்தில் வார்னர் ஸ்வீப் ஷாட் அடிக்க முயன்றார் . ஆனால் மேல் நோக்கி பறந்த பந்தை விக்கெட் கீப்பர் பார்த்திவ் படேல் அற்புதமாகப் பிடிக்க , வார்னர் 34 பந்துகளில் 2 சிக்ஸர் , 7 பவுண்டரிகளுடன் 49 ஓட்டங்கள் சேர்த்து ஆட்டமிழந்தார் . பின்னர் வந்த தீபக் ஹூடா 9 ஓட்டங்களில் அவுட்டாக , ஷிகர் தவன் 43 பந்துகளில் 1 சிக்ஸர் , 5 பவுண்டரிகளுடன் 48 ஒட்டங்கள் சேர்த்து மெக்லீனாகான் பந்துவீச்சில் போல்டு ஆனார் . பின்னர் வந்த யுவராஜ் சிங் 7 பந்துகளில் 5 ஓட்டங்கள் மட்டுமே எடுத்த நிலையில் பாண்டியா பந்துவீச்சில் அவுட்டானார் . இதன்பிறகு வந்தவர்களில் பென் கட்டிங் 10 பந்துகளில் 4 பவுண்டரிகளுடன் 20 ஓட்டங்கள் எடுத்தார் . எஞ்சிய வீரர்கள் சொற்ப ரன்களில் வெளியேற , 20 ஓவர்களில் 8 விக்கெட் இழப்புக்கு 158 ஓட்டங்கள் குவித்தது ஐதராபாத் . மும்பை தரப்பில் ஜஸ்பிரித் பூம்ரா 3 விக்கெட்டுகளையும் , ஹர்பஜன் சிங் 2 விக்கெட்டுகளையும் வீழ்த்தினர் . பின்னர் ஆடிய மும்பை அணியில் பார்த்திவ் படேல் - ஜோஸ் பட்லர் இணை முதல் விக்கெட்டுக்கு 3.1 ஓவர்களில் 28 ஓட்டங்கள் சேர்த்தது . ஜோஸ் பட்லர் 14 ஓட்டங்களில் வெளியேற , பின்னர் வந்த கேப்டன் ரோஹித் சர்மா 4 ரன்களில் அவுட்டானர் . இதையடுத்து வந்த நிதிஷ் ராணா , முஸ்தாபிஜுர் ரஹ்மான் பந்துவீச்சில் சிக்ஸரை விளாசினார் . அதே ஓவரில் பார்த்திவ் படேல் ஹாட்ரிக் பவுண்டரிகளை பறக்கவிட , 6 ஓவர்களில் 61 ஓட்டங்களை எட்டியது மும்பை . தொடர்ந்து கெத்து காட்டிய பார்த்திவ் படேல் 24 பந்துகளில் 7 பவுண்டரிகளுடன் 39 ஓட்டங்கள் சேர்த்து ஹூடா பந்துவீச்சில் ஆட்டமிழந்தார் . பின்னர் வந்த கிரண் போலார்ட் 11 ஓட்டங்களில் வெளியேற , கிருனால் பாண்டியா களம்புகுந்தார் . ரஷித் கான் பந்துவீச்சில் சிக்ஸரை விளாசி அதிரடியில் இறங்கிய பாண்டியா , நெஹ்ரா வீசிய அடுத்த ஓவரில் மேலும் ஒரு சிக்ஸர் , ஒரு பவுண்டரியை விரட்டினார் . தொடர்ந்து அவர் , பென் கட்டிங் ஓவரில் மேலும் ஒரு சிக்ஸர் , இரு பவுண்டரிகளை பறக்கவிட்ட கையோடு , புவனேஸ்வர் குமார் பந்துவீச்சில் ஆட்டமிழந்தார் . அவர் 20 பந்துகளில் 3 சிக்ஸர் , 3 பவுண்டரிகளுடன் 37 ஓட்டங்கள் சேர்த்தார் . அதே ஓவரில் ராணாவும் ஸ்டெம்பை பறிகொடுத்தார் . அவர் 36 பந்துகளில் 2 சிக்ஸர் , 3 பவுண்டரிகளுடன் 45 ஓட்டங்கள் எடுத்தார் . இறுதியில் மும்பை அணி 18.4 ஓவர்களில் 6 விக்கெட் இழப்புக்கு 159 ஓட்டங்கள் எடுத்து வெற்றி கண்டது . ஹார்திக் பாண்டியா 2 , ஹர்பஜன் சிங் 3 ஓட்டங்களுடன் ஆட்டமிழக்காமல் களத்தில் இருந்தனர் . ஐதராபாத் தரப்பில் புவனேஸ்வர் குமார் 3 விக்கெட் வீழ்த்தினார் . ஜஸ்பிரித் பூம்ரா ஆட்டநாயகனாகத் தேர்வு செய்யப்பட்டார் . இதுவரை மூன்று போட்டிகளில் ஆடியுள்ள மும்பை அணி இரண்டில் வெற்றிப் பெற்றுள்ளது என்பது குறிப்பிடத்தக்கது . அதேபோன்று இதுவரை மூன்று ஆட்டங்களில் ஐதரபாத் முதல் முறை இந்த போட்டியில் தோல்வியைத் தழுவியுள்ளது .


மறைந்த ஜெயலலிதா உருவாக்கிய இந்த அரசை எந்த கொம்பனாலும் அசைக்க முடியாது என்றும் , அவர் சொன்னதைப் போல நூற்றாண்டுகள் இந்த ஆட்சி தொடரும் என்றும் அமைச்சர் திண்டுக்கல் சீனிவாசன் தெரிவித்தார் . தமிழக அரசின் சார்பில் தமிழகம் முழுவதும் எம்ஜிஆர் . நூற்றாண்டு விழா கொண்டாடப்பட்டு வருகிறது . நேற்று பெரம்பலூரில் நடைபெற்ற விழாவில் முதலமைச்சர் எடப்பாடி பழனிசாமி பங்கேற்றுப் பேசினார் . இந்நிலையில் அடுத்த வாரத்தில் கடலூரில் எம்ஜிஆர் நூற்றாண்டு விழா நடைபெறவுள்ளது . இந்த விழாவுக்கான பந்தல் கால் நடும் நிகழ்ச்சி இன்று நடைபெற்றது . அமைச்சர்கள் திண்டுக்கல் சீனிவாசன் , தங்கமணி , எம் . சி . சம்பத் உள்ளிட்டோர் கலந்துகொண்டு பந்தகால் நட்டனர் . இதைத் தொடர்ந்து செய்தியாளர்களிடம் பேசிய அமைச்சர் திண்டுக்கல் சீனிவாசன் , மறைந்த ஜெயலலிதா உருவாக்கிய இந்த அரசை எந்த கொம்பனாலும் அசைக்க முடியாது என்றும் , அவர் சொன்னதைப் போல நூற்றாண்டுகள் இந்த ஆட்சி தொடரும் என்றும் கூறினார் . முதலமைச்சர் எடப்பாடி பழனிசாமி தலைமையில் மிகச் சிறப்பாக இந்த ஆட்சி நடைபெற்று வருவதாகவும் , இந்த ஆட்சியை பொதுமக்கள் விரும்புகிறார்கள் என்றும் திண்டுக்கல் சீனிவாசன் தெரிவித்தார் .


இந்திய அணியின் கேப்டன் விராட் கோலி தனது உடற்தகுதி மற்றும் தனது பிரச்னை குறித்து வெளிப்படையாக பேசியுள்ளார் . இதுவரை ஒருமுறை கூட ஆஸ்திரேலியாவில் டெஸ்ட் தொடரை வென்றிராத இந்திய அணிக்கு இம்முறை தொடரை வென்று வரலாறு படைக்க அரிய சாதனை கிடைத்துள்ளது . முதல் மூன்று போட்டிகள் முடிந்துள்ள நிலையில் , இந்திய அணி 2 - 1 என முன்னிலை வகிக்கிறது . கடைசி போட்டி நாளை சிட்னியில் தொடங்குகிறது . டெஸ்ட் கிரிக்கெட் தரவரிசையில் நம்பர் 1 அணியாக இருந்தும் இந்திய அணி , தென்னாப்பிரிக்கா , இங்கிலாந்து ஆகிய நாடுகளில் டெஸ்ட் தொடரை இந்திய அணி இழந்தது . இந்த தோல்விகள் அணி மீது கடும் விமர்சனங்களை ஏற்படுத்தியது . எனவே ஆஸ்திரேலிய தொடரை வென்று விமர்சனங்களுக்கு பதிலடி கொடுக்கும் முனைப்பில் இந்திய அணி ஆஸ்திரேலியாவிற்கு சென்றது . ஸ்மித்தும் வார்னரும் இல்லாதது இந்திய அணிக்கு நல்ல வாய்ப்பாக அமைந்தது . ஆஸ்திரேலிய அணியின் நட்சத்திர வீரர்கள் அந்த அணியில் இல்லாததுடன் இந்திய அணி மிகச்சிறந்த வேகப்பந்து வீச்சு யூனிட்டை பெற்றிருப்பது கூடுதல் பலமாக அமைந்தது . மூன்று போட்டிகளில் இரண்டில் வென்று இந்திய அணி முன்னிலை வகிக்கிறது . இந்திய அணியின் பேட்ஸ்மேன்கள் சொதப்பிவருகின்றனர் . புஜாராவும் கோலியும் மட்டும்தான் நம்பிக்கை அளிக்கின்றனர் . இதற்கிடையே கோலியும் அவ்வப்போது முதுகுவலியால் அவதிப்பட்டுவருகிறார் . இது இந்திய அணிக்கு அதிர்ச்சியளிக்கிறது . இங்கிலாந்துக்கு எதிரான ஒரு போட்டியில் முதுகுவலியால் பாதியில் களத்திலிருந்து வெளியேறினார் கோலி . அதேபோலவே ஆஸ்திரேலியாவுக்கு எதிரான மெல்போர்ன் டெஸ்டிலும் பேட்டிங் ஆடிக்கொண்டிருந்தபோது முதுகுவலியால் அவதிப்பட்டார் கோலி . முதுகுவலி வந்த சிறிது நேரத்திலேயே 82 ரன்களில் கோலி ஆட்டமிழந்தார் . எனவே கோலி அவுட்டானதற்கு முதுகுவலியும் ஒரு காரணமாக இருக்கலாம் . உடலளவில் மிகவும் ஃபிட்டான வீரர் கோலி . ஆனால் கோலிக்கே இப்படியொரு பிரச்னை அவ்வப்போது தலைதூக்குவது சற்று சோகமான சம்பவம்தான் . ஆனால் அதை கோலி ஒரு பொருட்டாகவே மதிக்கவில்லை என்று தெரிவித்துள்ளார் . தனக்கு இருக்கும் முதுகு பிரச்னை குறித்து பேசியுள்ள கோலி , 2011ம் ஆண்டில் இருந்தே எனக்கு இந்த பிரச்னை இருக்கிறது . ஆனால் உடற்தகுதி நிபுணரின் ஆலோசனையின் பேரில் முறையான பயிற்சிகளின் வாயிலாக அதை சமாளித்து வருகிறேன் . விளையாட்டு வீரர்களுக்கு இதுபோன்ற பிரச்னைகள் எல்லாம் இருக்கத்தான் செய்யும் . அதனால் இதையெல்லாம் நான் ஒரு பொருட்டாக நினைக்கவில்லை . முதுகு பிரச்னை பெரிதாக ஆகாத அளவிற்கு அதை தகுந்த பயிற்சிகளின் வாயிலாக பராமரித்து வருகிறேன் . எனது கவனம் முழுவதும் எப்போதுமே அணிக்காக சிறப்பாக ஆடி வெற்றிகளை பெறுவதில்தான் உள்ளதே தவிர இதுபோன்ற விஷயங்களை பற்றி கவலைப்பட்டதில்லை என்று கோலி தெரிவித்துள்ளார் .


சிம்பு , ஓவியா திருமண சர்ச்சை நடிகர் சிம்பு AAA படத்திற்கு பிறகு அவ்வளவாக படங்களில் நடிக்கவில்லை . இவர் அமைதியாக இருந்தாலும் இவர் பின்னாடியே துரத்தும் சர்ச்சைகள் இன்னும் ஓய்ந்தபாடில்லை . பிக்பாஸ் ஓவியாவுக்கும் , இவருக்கும் திருமணம் என்று வதந்தி சில நாட்களுக்கு முன் கிளம்பியது . அதன் பின் சிம்புவும் , ஓவியாவும் இணைந்து ஆங்கில புத்தாண்டு சிறப்பு பாடலாக மரண மட்டை குத்து பாடலை பாடினர் . அது இணையத்தில் வைரலானது . குற்றச்சாட்டுமேலும் சில நாட்களுக்கு முன்பு ஜீவாவின் ' கீ ' படத்தில் ஆடியோ வெளியீட்டு விழாவில் வல்லவன் படத்தின் தயாரிப்பாளர் தேனப்பன் , சிம்பு மீது அடுக்கடுக்கான குற்றச்சாட்டுகளை முன்வைத்தார் . மேலும் தயாரிப்பாளர் சங்க தலைவரும் , நடிகருமான விஷாலிடம் ஏன் சிம்பு மீது நடவடிக்கை எடுக்கவில்லை என்று கேள்வி எழுப்பினார் . அதிக உடல் எடைஇது ஒருபுறமிருக்க AAA படத்திற்காக சிம்பு ஏற்றிய உடல் எடையை அவரால் குறைக்க முடியவில்லை . மேலும் அந்த படம் படுதோல்வி அடைந்ததால் பல்வேறு விமர்சனங்களுக்கு உள்ளாக்கப்பட்டார் . ஒரு கட்டத்தில் அவரது ரசிகர்களே உடல் எடையை குறையுங்கள் இந்த மாதிரி படங்களில் நடிக்காதீர்கள் என்று விமர்சிக்கவும் செய்தனர் . பதிலடிஇந்நிலையில் , தன்னை வெறுத்தவர்களுக்கு பதிலடி கொடுக்கும் விதமாக சிம்பு ஜிம்மில் முழு மூச்சில் உடற்பயிற்சி செய்யும் வீடியோ வெளியாகி வைரலாகி வருகிறது . மேலும் , தொடர்ந்து உடற்பயிற்சி செய்ததால் உடல் எடையும் சிறிது குறைத்திருக்கிறார் . மேலும் சிம்பு தற்போது மணிரத்னம் படத்தில் நடித்து வருகிறார் . இதில் விஜய் சேதுபதி அரவிந்த்சாமி உள்ளிட்ட முன்னணி நட்சத்திரங்கள் நடிக்கின்றனர் . இந்த வீடியோவை பார்த்த ரசிகர்கள் குஷியாகியுள்ளனர் . என்னுடைய ஸ்டார் திரும்ப வந்துவிட்டார் . . . நீங்க இல்லாம நாங்க இல்லை என்று ரசிகர்கள் மகிழ்ச்சியோடு பதிவிட்டு வருகிறார்கள் . சிம்புவின் அந்த உடற்பயிற்சி செய்யும் வீடியோ இதோ . .


தற்போது சார்லின் சாப்ளின் இரண்டாம் பாகத்தை மும்புரமாக இயக்கி வருகிறார் இயக்குனர் சக்தி சிதம்பரம் . இவர் மீது சினிமா பைனான்சியர் பியாரிலால் குந்தச்சா என்பவர் குற்றப்பிரிவு போலீசில் புகார் கொடுத்துள்ளார் . சக்தி சிதம்பரம்ஃ சாம்ராட் , கோவை பிரதர்ஸ் , இங்கிலீஷ்காரன் உள்ளிட்ட படங்களை இயக்கியவர் சக்தி சிதம்பரம் . தற்போது நடிகர் பிரபுதேவா மற்றும் பிரபுவை வைத்து ' சார்லி சாப்ளின் 2 ' படத்தை இயக்கி வருகிறார் . ஜெயிக்கிற குதிரைஃ இவர் ஏற்கனவே இயக்கிய ' ஜெயிக்கிற குதிரை ' திரைப்படம் ஒரு சில காரணங்களால் இன்னும் வெளியாகாமல் உள்ளது . இந்நிலையில் சினிமா பைனான்சியர் பியாரிலால் குந்தச்சா என்பவர் குற்றப்பிரிவு போலீசாரிடம் இவர் மீது புகார் கொடுத்துள்ளார் . புகார்ஃ இந்த புகாரில் அவர் கூறியுள்ளது , ஜெயிக்கிற குதிரை படத்தை நான் தான் முதலில் தயாரித்தேன் . இதற்காக 47 லட்சம் செலவு செய்தேன் . பின்பு இந்த படத்தை உரிமையை சக்தி சிதம்பரமே பெற்றுக்கொண்டு நான் செலவு செய்த படத்தை திருப்பி கொடுத்துவிடுவதாக தெரிவித்து 10 லட்சம் ரூபாய் கொடுத்தார் . மீதி பணத்தை தராமல் ஏமாற்றி வருகிறார் . பணத்தை திருப்பி கேட்டால் ராஜஸ்தானுக்கு ஓடிவிடு என்று மிரட்டுகிறார் என புகார் மனுவில் தெரிவிக்கப்பட்டுள்ளது .


தமிழகத்தில் ஜல்லிக்கட்டு போட்டி பல்வேறு பகுதிகளில் நடந்து வருகிறது . உச்சநீதிமன்ற தடையை மீறி மதுரை அலங்கா நல்லூரில் நடைபெறும் ஜல்லிக்கட்டு போட்டியை காண ஆயிரக்கணக்கான மக்கள் திரண்டுள்ளனர் . நூற்றுக்கணக்கான வாலிபர்கள் , காளைகளை அடக்க தீவிரமடைந்துள்ளனர் . இதையொட்டி அங்கு பலத்த போலீஸ் பாதுகாப்பு போடப்பட்டுள்ளது . இதனால் , அங்கு பரபரப்பு நிலவி வருகிறது . ஹிப் ஹாப் தமிழா என்பது ஒரு தமிழ்நாட்டு தமிழ் சொல்லிசை இசைக்குழுவின் பெயர் . இதில் ஆதியும் ஜீவாவும் முக்கிய கலைஞர்களாக உள்ளனர் . கடந்த 2015ம் ஆண்டு முதல் தமிழ் படங்களுக்கு இசையமைத்து வருகிறார் . ஆதி பல ஆல்பம் பாடல்களுக்கு இசையமைத்துள்ளார் . இவர் ஆம்பள திரைப்படத்தின் வழியாக திரைக்கு அறிமுகமானார் . இவர்கள் இந்தியாவில் தமிழ் சொல்லிசையின் முன்னோடி இசைக்குழுக்களில் ஒன்றாக கருதப்படுகிறார்கள் . வணக்கம் சென்னை , எதிர் நீச்சலடி , நான் , கத்தி , வை ராசா வை , ஆம்பள , தனி ஒருவன் ஆகிய படங்களில் பாடியுள்ளனர் . தற்போது , ஜல்லிக்கட்டு நடத்த வேண்டும் என பல்வேறு அமைப்புகள் , அரசியல் கட்சிகள் , கல்லூரி மாணவர்கள் ஆர்ப்பாட்டம் , போராட்டம் நடத்தி வருகின்றனர் . இவர்களுக்கு முன்னதாகவே , தமிழகத்தின் பாரம்பரியமான ஜல்லிக்கட்டு போட்டி நடத்த வேண்டும் என பாடல் மூலம் குரல் கொடுத்தவர் ஆதி என்பது குறிப்பிடத்தக்கது . இந்நிலையில் , உச்சநீதிமன்ற தடையை மீறி , அலங்காநல்லூர் வீதிகளில் காளைகள் அவிழ்த்து விடப்பட்டுளளன . அதனை அடக்க நூற்றுக்கணக்கான வாலிபர்கள் , அங்கு திரண்டுள்ளனர் . இதை காண ஆயிரக்கணக்கான மக்கள் , பல்வேறு பகுதிகளில் இருந்து குவிந்துள்ளனர் . அதே நேரத்தில , ஜல்லிகட்டுக்கு அனுமதி வழங்கக் கோரி ஜல்லிகிகட்டு நடைபெறும் அலங்காநல்லூர் வாடிவாசல் அருகே பல்லாயிரக்கணக்கானோர் , ஜல்லிக்கட்டு பேரவைத் தலைவர் ராஜசேகர் தலைமையில் , திரண்டு அறப்போராட்டத்தில் ஈடுபட்டுள்ளனர் . உச்சநீதிமன்றத்தில் தடை உத்தரவை மீறி ஜல்லிக்கட்டு போட்டி நடத்துவதால் , தமிழகம் மட்டுமின்றி இந்தியா முழுவதும் பெரும் பரபரப்பு நிலவி வருகிறது . முன்னதாக , பொதுமக்களுடன் இணைந்து , ஜல்லிக்கட்டு நடத்த வேண்டும் என வலியுறுத்தி , ஹிப் ஹாப் தமிழா ஆதி , இயக்குனர்க அமீர் ஆகியோரும் கலந்து கொண்டுள்ளனர் . ஜல்லிக்கட்டு போட்டி நடத்துவதற்கு மத்திய அரசை வலியுறுத்தி , அமைதி ஊர்வலம் நடத்த வேண்டும் என போலீசாரிடம் அனுமதி கேட்டனர் . ஆனால் போலீசார் அனுமதி வழங்காததால் இளைஞர்கள் கொந்தளிப்புடன் உள்ளனர் . கூட்டத்தினரை முன்னேறவிடாமல் போலீசார் தடுத்து வருகின்றனர் . அப்பகுதி முழுவதும் போராட்டக்களமாக காட்சியளிக்கிறது . முன்னெப்போதும் இல்லாத அளவுக்கு இளைஞர்கள் மிகுந்த எழுச்சியுடன் போராட்டத்தில் ஈடுபட்டு வருகின்றனர் . தற்போது அங்கு மக்கள் கொந்தளிப்புடன் இருப்பதால் காவல் துறையினர் அவர்களை கட்டுப்படுத்த முடியாமல் திணறி வருகின்றனர் .


அரவக்குறிச்சி , தஞ்சை , திருப்பரங்குன்றம் தொகுதிகளில் இடைத்தேர்தல் தேதி அறிவிக்கப்பட்டதை அடுத்து , 3 தொகுதிகளிலும் பறக்கும் படையினர் பணியை தொடங்கி உள்ளதாக தமிழக தேர்தல் அதிகாரி ராஜேஷ் லக்கானி கூறியுள்ளார் . தமிழக சட்டப்பேரவைத் தேர்தல் கடந்த மே மாதம் 16 ஆம் தேதி நடைபெற்றது . அப்போது , அரவக்குறிச்சி , தஞ்சாவூர் தொகுதிகளில் வாக்காளர்களுக்கு பணப்பட்டுவாடா செய்ததாக புகார் எழுந்ததை அடுத்து , தேர்தலை நிறுத்த தேர்தல் கமிஷன் உத்தரவிட்டது . இதனை அடுத்து இந்த இரு தொகுதிகளுக்கும் அடுத்த மாதம் 19 ஆம் தேதி இடைத்தேர்தல் நடைபெறும் என தேர்தல் ஆணையம் அறிவித்தது . இதேபோல் , திருப்பரங்குன்றம் தொகுதியில் வெற்றி பெற்ற அதிமுக எம் . எல் . ஏ . சீனிவேல் உடல் நலக் குறைவால் காலமானார் . இதனை அடுத்து , திருப்பரங்குன்றம் தொகுதியிலும் அடுத்த மாதம் 19 ஆம் தேதி தேர்தல் நடைபெறும் என தெரிவித்தது . இந்த நிலையில் , தமிழக தேர்தல் அதிகாரி ராஜேஷ் லக்கானி , இன்று செய்தியாளர்களைச் சந்தித்தார் . அப்போது பேசிய அவர் , தமிழகத்தில் நடைபெறும் இடைத்தேர்தலில் தேர்தல் பார்வையாளர்களாக 6 பேர் தமிகம் வர உள்ளதாக தெரிவித்தார் . ஒரு தொகுதிக்கு 2 பார்வையாளர்கள் என 6 தேர்தல் பார்வையாளர்கள் நியமிக்கப்பட்டுள்ளனர் என்றும் அவர்கள் நவ . 3 ஆம் தேதி தமிழகம் வருவதாகவும் அவர் கூறினார் . தேர்தலுக்கு 10 நாட்களுக்கு முன்பாகவே டாஸ்மாக் கடைகளில் விற்பனை கண்காணிக்கப்படும் என்றும் தேர்தல் பறக்கும் படையின் பணி தொடங்கி உள்ளதாகவும் ராஜேஷ் லக்கானி தெரிவித்தார் .


இந்தியா - இலங்கை இடையேயான முதல் டெஸ்ட் போட்டி டிராவில் முடிவடைந்தது . இந்தியா - இலங்கை அணிகளுக்கு இடையேயான முதல் டெஸ்ட் போட்டியின் முதல் இன்னிங்சில் , பேட்டிங்கில் தடுமாறிய இந்திய அணி , 172 ரன்களுக்கு அனைத்து விக்கெட்டுகளையும் இழந்து அதிர்ச்சி அளித்தது . முதல் இன்னிங்சில் இலங்கை அணி , 294 ரன்கள் எடுத்தது . இதையடுத்து இரண்டாவது இன்னிங்சை தொடங்கிய இந்திய அணிக்கு தொடக்க ஆட்டக்காரர்கள் ஷிகர் தவாணும் கே . எல் . ராகுலும் சிறப்பான தொடக்கத்தை கொடுத்தனர் . தவாண் 94 ரன்களும் ராகுல் 79 ரன்களும் எடுத்தனர் . முதல் இன்னிங்சில் ரன் ஏதும் எடுக்காமல் வெளியேறிய கேப்டன் கோலி , இந்த இன்னிங்சில் அதிரடியாக ஆடி , டெஸ்ட் கிரிக்கெட்டில் தனது 18வது சதத்தை பூர்த்தி செய்தார் . 8 விக்கெட் இழப்பிற்கு 358 ரன்கள் எடுத்திருந்த நிலையில் , இந்திய அணி டிக்ளேர் செய்தது . இதையடுத்து 231 ரன்கள் என்ற வெற்றி இலக்குடன் களமிறங்கிய இலங்கை அணியின் தொடக்க ஆட்டக்காரர்களான சமரவிக்ரமா , கருணாரத்னே ஆகியோர் முறையே புவனேஷ்குமார் , ஷமி பந்துவீச்சில் வெளியேறினர் . அதன்பின்னர் , சிறிதுநேரம் நிலைத்த மேத்யூஸை உமேஷ் யாதவும் திரிமன்னேவை புவனேஷ்குமாரும் வெளியேற்றினர் . இப்படி தொடர்ச்சியாக விக்கெட்டுகளை இழந்துவந்த இலங்கை அணி , 26.3 ஓவரின் முடிவில் , 7 விக்கெட்டுகளை இழந்து 75 ரன்கள் மட்டுமே எடுத்தது . புவனேஷ்குமாரின் பந்துவீச்சை சமாளிக்க முடியாமல் , திணறிய இலங்கை அணி , அவரிடம் மட்டுமே 4 விக்கெட்டுகளை இழந்தது . இன்னும் 20 ஓவர்கள் எஞ்சியிருந்த நிலையில் , போதிய வெளிச்சமின்மை காரணமாக ஆட்டம் நிறுத்தப்பட்டு டிரா என அறிவிக்கப்பட்டது . வெற்றியை நெருங்கிய இந்திய அணி , வெளிச்சமின்மை காரணமாக வெற்றியை நழுவவிட்டது .


இந்தியா இங்கிலாந்து அணிகளுக்கு இடையேயான எஞ்சிய இரண்டு டெஸ்ட் போட்டிகளுக்கான இந்திய அணியிலிருந்து இரண்டு வீரர்கள் நீக்கப்பட்டு இளம் வீரர்களுக்கு வாய்ப்பளிக்கப்பட்டுள்ளது . இந்தியா இங்கிலாந்து அணிகளுக்கு இடையேயான 5 போட்டிகள் கொண்ட டெஸ்ட் தொடரில் 2 - 1 என இங்கிலாந்து அணி முன்னிலை வகிக்கிறது . முதல் இரண்டு போட்டிகளில் தோற்ற இந்திய அணி , மூன்றாவது போட்டியில் 203 ரன்கள் வித்தியாசத்தில் அபார வெற்றி பெற்றது . முதல் இரண்டு டெஸ்ட் போட்டிகளில் பேட்டிங்கில் சொதப்பியதால் இந்திய அணி தோல்வியை தழுவியது . முதல் போட்டியில் விராட் கோலியை தவிர வேறு எந்த இந்திய வீரரும் சரியாக ஆடவில்லை . அதனால் அணியில் சில மாற்றங்கள் செய்யப்பட்டன . இரண்டாவது போட்டியில் ஷிகர் தவான் நீக்கப்பட்டு புஜாரா சேர்க்கப்பட்டார் . அதேபோல் உமேஷ் யாதவ் நீக்கப்பட்டு குல்தீப் யாதவ் சேர்க்கப்பட்டார் . டெஸ்ட் கிரிக்கெட்டில் அனுபவமில்லாத குல்தீப் யாதவின் பவுலிங் , லார்ட்ஸில் எடுபடவில்லை . மேலும் வெளிநாடுகளில் தொடர்ந்து பேட்டிங்கில் சோபிக்கமுடியாமல் சொதப்பிவரும் முரளி விஜய் , இந்த தொடரிலும் சொதப்பினார் . முதல் இரண்டு போட்டிகளிலும் சேர்த்தே 26 ரன்கள் மட்டுமே எடுத்தார் . அதிலும் அந்த 26 ரன்களும் முதல் போட்டியில் எடுக்கப்பட்ட ரன்கள் . லார்ட்ஸில் நடந்த இரண்டாவது டெஸ்ட் போட்டியில் இரண்டு இன்னிங்ஸ்களிலுமே டக் அவுட்டானார் . இதையடுத்து மூன்றாவது டெஸ்ட் போட்டிக்கான இந்திய அணியில் மூன்று மாற்றங்கள் செய்யப்பட்டன . முரளி விஜய்க்கு பதிலாக தவான் , குல்தீப்பிற்கு பதிலாக பும்ரா , தினேஷ் கார்த்திற்கு பதிலாக ரிஷப் பண்ட் ஆகியோர் சேர்க்கப்பட்டனர் . மூவருமே தங்களை அணியில் சேர்த்ததற்கு அர்த்தம் சேர்த்தனர் . இந்நிலையில் , எஞ்சிய இரண்டு டெஸ்ட் போட்டிகளுக்கான இந்திய அணி அறிவிக்கப்பட்டுள்ளது . அதில் , 18 பேர் கொண்ட அணியிலிருந்தே முரளி விஜயும் குல்தீப் யாதவும் நீக்கப்பட்டுள்ளனர் . அவர்களுக்கு பதிலாக இளம் வீரர்கள் பிரித்வி ஷா மற்றும் ஹனுமா விஹாரி ஆகியோர் சேர்க்கப்பட்டுள்ளனர் . 19 வயதே ஆன இளம் வீரர் பிரித்வி ஷா , 19 வயதுக்கு உட்பட்ட உலக கோப்பையை இந்திய அணிக்கு வென்று கொடுத்தவர் . முதல் தர போட்டிகளிலும் சிறப்பாக ஆடியுள்ளார் . அண்மையில் இங்கிலாந்தில் நடந்த இந்தியா ஏ , இங்கிலாந்து லயன்ஸ் மற்றும் வெஸ்ட் இண்டீஸ் ஏ அணிகள் மோதிய முத்தரப்பு தொடரில் , இந்திய ஏ அணியில் ஆடிய பிரித்வி ஷா சிறப்பாக ஆடினார் . இதுவரை 14 முதல் தர போட்டிகளில் ஆடி 1418 ரன்களை குவித்துள்ளார் . அவரது சராசரி 56.72 . இவரைப்போலவே ஹனுமா விஹாரியும் இந்திய ஏ அணியில் சிறப்பாக ஆடினார் . இவர் 2012ல் நடந்த 19 வயதுக்கு உட்பட்ட உலக கோப்பை தொடரில் இந்திய அணியில் ஆடியவர் . ரஞ்சி டிராபி போட்டிகளில் சிறப்பாக ஆடியுள்ளார் . இதுவரை 63 முதல் தர போட்டிகளில் ஆடியுள்ள ஹனுமா விஹாரி , 5142 ரன்களை குவித்துள்ளார் . முதல் தர போட்டிகளில் 15 சதங்களை விளாசியுள்ளார் . டெஸ்ட் போட்டிகளில் சிறப்பாக டிஃபென்ஸ் ஆடக்கூடியவர் . இங்கிலாந்துக்கு எதிரான எஞ்சிய இரண்டு டெஸ்ட் போட்டிகளுக்கான இந்திய அணியில் இருந்து முரளி விஜயும் குல்தீப்பும் நீக்கப்பட்டு பிரித்வியும் விஹாரியும் சேர்க்கப்பட்டுள்ளனர் . 4 மற்றும் 5வது டெஸ்ட் போட்டிகளுக்கான 18 வீரர்கள் கொண்ட இந்திய அணிஃ விராட் கோலி ( கேப்டன் ) , ஷிகர் தவான் , கேஎல் ராகுல் , பிரித்வி ஷா , புஜாரா , ரஹானே ( துணை கேப்டன் ) , கருண் நாயர் , தினேஷ் கார்த்திக் ( விக்கெட் கீப்பர் ) , ரிஷப் பண்ட் ( விக்கெட் கீப்பர் ) , ஹர்திக் பாண்டியா , அஷ்வின் , ரவீந்திர ஜடேஜா , இஷாந்த் சர்மா , முகமது ஷமி , உமேஷ் யாதவ் , பும்ரா , ஷர்துல் தாகூர் , ஹனுமா விஹாரி .


ஏ ஓம்சக்தி சேகர் கலெக்டர் சத்தியேந்திர சிங் துர்சாவத்திடம் கொடுத்த புகார் அடிப்படையில் சீனியர் எஸ்பி ராஜீவ் ரஞ்சன் எம் . எல் . ஏக்களை விசாரணை நடத்தி வருகிறார் . நீண்ட நாள் இழுப்பறிக்கு பிறகு அதிமுகவின் ஒபிஎஸ் அணியும் இபிஎஸ் அணியும் ஒன்றாக இணைந்துள்ளது . ஆனால் ஏற்கனவே ஒன்றி இருந்த டிடிவியையும் சசிகலாவையும் எடப்பாடி நீக்கியதாலேயே இந்த இணைப்பு சாத்தியமாகியுள்ளது . இதனால் முருகன் கோபித்து கொண்டு பழனிக்கு சென்றது போல் ஆத்திரமடைந்த டிடிவி ஆதரவு எம் . எல் . ஏக்கள் புதுச்சேரிக்கு சென்று விட்டனர் . ஆனால் எடப்பாடி ஒபிஎஸ் தரப்பு ஆதரவாளர்கள் டிடிவி எம் . எல் . ஏக்க்ளுக்கு எதிர்ப்பு தெரிவித்து சில இடங்களில் போராட்டம் நடத்தி வருகின்றனர் . இதனிடையே திருவாரூர் மாவட்டம் குடவாசலில் தினகரன் ஆதரவாளர்கள் 25 பேர் மீது போலீசார் ஜாமீனில் வெளிவர முடியாத பிரிவின் கீழ் வழக்குப்பதிவு செய்துள்ளனர் . காரணம் , குடவாசல் அதிமுக நகர செயலர் சாமிநாதனை தாக்கியதாக 25 பேர் மீதும் குற்றச்சாட்டு எழுந்துள்ளது . இந்நிலையில் , எம்எல்ஏக்களை அடைத்து வைத்துள்ளதாக முன்னாள் எம் . எல் . ஏ ஓம்சக்தி சேகர் கலெக்டர் சத்தியேந்திர சிங் துர்சாவத்திடம் புகார் மனு அளித்தார் . இந்த புகாரின் அடிப்படையில் , சீனியர் எஸ்பி ராஜீவ் ரஞ்சன் எம் . எல் . ஏக்களை விசாரணை நடத்தி வருகிறார் . யாராவது உங்களை சிறை வைத்துள்ளார்களா ? அல்லது விருப்பத்தின் பேரிலே தங்கியுள்ளீர்களா ? என எம் . எல் . ஏக்களிடம் கேட்டு வருகிறார் .


பெரம்பலூரில் நடைப்பெற்று வரும் மாபெரும் கண்டன பொது கூட்டத்தில் பேசிய திமுக தலைவர் ஸ்டாலின் மாநில அரசையும் மத்திய அரசையும் கடுமையாக விமர்சித்து உள்ளார் . அப்போது , " பாசிச பாஜக மற்றும் ஊழல் அதிமுக அரசுகளை வீழ்த்த இதோ பெரம்பலூரில் ஜனநாயக போர் என தொடங்கிய ஸ்டாலின் , அரசியல் சட்ட அமைப்பே தெரியாதவர் மோடி என்று குறிப்பிட்டார் . தொடர்ந்து பேசிய ஸ்டாலின் , கிரிமினல் கேபினெட் தான் தமிழகத்தில் ஆட்சியில் இருக்கிறது என்றும் குறிப்பிட்டு பேசினார் . மேலும் , இந்த ஆட்சியர்கள் மிக்சர் சாப்பிட்டுக் கொண்டிருக்கிறார்கள் என்றும் ஆளும் அதிமுக அரசை சாடினார் . ஒரே ஒரு போர் பாசிச பாஜக ஆட்சிக்கும் , ஊழல் நிறைந்த அதிமுக ஆட்சிக்கும் எதிரான போர் . அந்த போருக்கு பெரம்பலூர் ஒரு தொடக்கமாக இருக்கட்டும் என திமுக தலைவர் ஸ்டாலின் பேசினார் . காங்கிரஸ் ஆட்சியின் போது ஆதார் அட்டை வேண்டாம் என எதிர்ப்பு தெரிவித்து விட்டு , தற்போது உங்கள் ஆட்சியில் அதே ஆதார் அட்டையை கட்டாயப்படுத்தி உள்ளீர்கள் . . . எதற்கெடுத்தாலும் வெளிநாடு சென்று வரும் மோடி . . . யார் பணத்தில் சென்று வருகிறார் . . . அவை அனைத்தும் மக்கள் வரிப்பணம் . . . . அது என்ன உங்க அப்பன் வீட்டு பணமா . . ? என கடுமையாக சாடினார் ஸ்டாலின் . மோடி ஆட்சியை வீழ்த்த வேண்டும் என்பதற்கான முன்னோட்டம் தான் இது என்றும் , ஒரே நாளில் ஜிஎஸ்டி - யை இரவோடு இரவாக கொண்டு வந்தீர்களே . . . . இதற்கு பின் நடக்கும் ஊழல் என்னவென்று தெரியும் . எதையும் ஆதாரத்தோடு தான் நான் பேசுவேன் . . ஏனென்றால் நான் கலைஞரோட பையன் ஆச்சே என வீறு கொண்ட சிங்கமாய் மாறினார் திமுக தலைவர் ஸ்டாலின் .


தனி நபராக அபாரமாக ஆடி சதமடித்து வங்கதேச அணியை சரிவிலிருந்து மீட்டெடுத்து நல்ல ஸ்கோரை எட்ட உதவினார் முஷ்ஃபிகுர் ரஹீம் . 14வது ஆசிய கோப்பை தொடர் ஐக்கிய அரபு எமிரேட்ஸில் இன்று தொடங்கியுள்ளது . இந்தியா , பாகிஸ்தான் , இலங்கை , வங்கதேசம் , ஆஃப்கானிஸ்தான் மற்றும் ஹாங்காங் அணிகள் கலந்துகொண்டு ஆடுகின்றன . இந்த தொடரின் முதல் போட்டியில் இலங்கை - வங்கதேசம் அணிகள் ஆடிவருகின்றன . இந்த போட்டியில் டாஸ் வென்ற வங்கதேச அணி , பேட்டிங் தேர்வு செய்தது . இதையடுத்து அந்த அணியின் தொடக்க வீரர்களாக தமீம் இக்பால் மற்றும் லிட்டன் தாஸ் ஆகிய இருவரும் களமிறங்கினர் . இலங்கை அணியில் ஓராண்டுக்கு பின் மீண்டும் களமிறங்கிய லசித் மலிங்கா முதல் ஓவரை வீசினார் . முதல் ஓவரின் 5வது பந்தில் லிட்டன் தாஸை டக் அவுட்டாக்கி அனுப்பினார் மலிங்கா . இதையடுத்து அந்த அணியின் அனுபவ வீரரும் முன்னாள் கேப்டனுமான ஷாகிப் அல் ஹாசன் களமிறங்கினார் . ஷாகிப் எதிர்கொண்ட முதல் பந்திலேயே அவரை கிளீன் போல்டாக்கி அனுப்பினார் மலிங்கா . ஓராண்டுக்கு பின் இலங்கை அணியில் களமிறங்கிய மலிங்கா , முதல் ஓவரில் அடுத்தடுத்து இரண்டு விக்கெட்டுகளை வீழ்த்தி மிரட்டினார் . இதையடுத்து தமீம் இக்பாலுடன் முஷ்பிகூர் ரஹீம் ஜோடி சேர்ந்தார் . இலங்கை பவுலர் லக்மல் வீசிய இரண்டாவது ஓவரின் கடைசி பந்தில் கையில் அடிபட்டதால் அவரும் ரிட்டயர்ட் ஹர்ட் ஆகி பெவிலியன் திரும்பினார் . முதல் ஓவரில் ஒரு ரன்னுக்கே இரண்டு விக்கெட்டுகளை இழந்ததோடு , மற்றொரு வீரரும் ரிட்டயர்ட் ஆகியதால் , இக்கட்டான நிலையில் இருந்தது வங்கதேச அணி . இந்த இக்கட்டான சூழலில் இருந்து முஷ்ஃபிகூர் ரஹீம் மற்றும் மிதுன் ஆகிய இருவரும் பொறுப்பாக ஆடி , அந்த அணியை நெருக்கடியிலிருந்து மீட்டனர் . இருவருமே அபாரமாக ஆடி அரைசதம் அடித்தனர் . மூன்றாவது விக்கெட்டுக்கு இந்த ஜோடி 133 ரன்களை சேர்த்தது . நீண்ட நேரம் களத்தில் நின்ற இந்த ஜோடியை பிரிக்க முடியாமல் இலங்கை பவுலர்கள் திணறியபோது , மீண்டும் பந்துவீச வந்தார் மலிங்கா . மலிங்காவை அந்த அணியின் கேப்டன் மேத்யூஸ் அழைத்ததற்கு மீண்டும் பலன் கிடைத்தது . 26வது ஓவரின் 3வது பந்தில் மிதுனை வீழ்த்தினார் மலிங்கா . 68 பந்துகளில் 63 ரன்கள் எடுத்து மிதுன் வெளியேறினார் . அதற்கு அடுத்த ஓவரை வீசிய அபான்சோ , மஹ்மதுல்லாவின் விக்கெட்டை வீழ்த்தினார் . 28வது ஓவரின் கடைசி பந்தில் அடுத்த விக்கெட்டையும் வீழ்த்தினார் மலிங்கா . முதல் ஓவரில் இரண்டு விக்கெட்டுகளை இழந்து , பின்னர் நெருக்கடியிலிருந்து மீண்ட வங்கதேசம் , மீண்டும் அடுத்தடுத்து மூன்று விக்கெட்டுகளை இழந்தது . 134வது ரன்னில் 3வது விக்கெட்டை இழந்த வங்கதேசம் , 142 ரன்களுக்கு 5 விக்கெட்டுகளை இழந்தது . அதன்பிறகு மெஹிடி ஹாசன் , மோர்டஸா , ருபெல் ஹுசைன் ஆகியோர் சொற்ப ரன்களில் வெளியேறினர் . ஒருபுறம் விக்கெட்டுகள் விழுந்தாலும் மறுமுனையில் விக்கெட்டை விட்டுக்கொடுக்காமல் நிதானமாக ஆடிய ரஹீம் , சதம் விளாசினார் . ரஹீமிற்கு ஒத்துழைப்பு கொடுத்து ஆடிய முஸ்தாபிசுர் ரஹ்மான் , ரன் அவுட்டானதை அடுத்து , தொடக்கத்தில் ரிட்டயர்ட் ஹர்ட் ஆகி களத்தை விட்டு வெளியேறிய தமீம் இக்பால் மீண்டும் களத்திற்கு வந்தார் . சதமடிக்கும் வரை நிதானமாக ஆடிய ரஹீம் , கடைசி ஓவர்களில் ருத்ர தாண்டவம் ஆடினார் . 48வது ஓவரில் ரஹீம் இரண்டு பவுண்டரிகள் , ஒரு சிக்ஸர் விளாசினார் . 49வது ஓவரில் 5 ரன்கள் மட்டுமே எடுக்கப்பட்டது . திசாரா பெரேரா வீசிய கடைசி ஓவரின் முதல் இரண்டு பந்துகளில் இரண்டு சிக்ஸர்கள் விளாசிய ரஹீம் , மூன்றாவது பந்தில் அவுட்டானார் . இதையடுத்து வங்கதேச அணி 261 ரன்களுக்கு அனைத்து விக்கெட்டுகளையும் இழந்தது . முஷ்ஃபிகுர் ரஹீம் 150 பந்துகளில் 144 ரன்களை குவித்தார் . இதுதான் ஒருநாள் கிரிக்கெட்டில் அவரது அதிகபட்ச ஸ்கோர் ஆகும் .


ஆர்கே நகர் இடைத் தேர்தல் இன்று நடைபெற இருந்தது . இதற்காக அனைத்து கட்சியினரும் வேட்பாளர்களை அறிவித்து , தீவிர பிரச்சாரத்தில் ஈடுபட்டனர் . இதில் , அதிமுக சசிகலா அணி வேட்பாளர் டிடிவி . தினகரன் , வாக்காளர்களுக்கு பணம் , பரிசு பொருட்கள் வினியோகம் செய்ததாக புகார்கள் எழுந்தன . மேலும் , வாக்காளர்களுக்கு பணம் பட்டுவாடா செய்ய பலகோடி பதுக்கி வைத்து இருப்பதாக தேர்தல் ஆணையத்துக்கு தகவல் சென்றது . இதைதொடர்ந்து கடந்த 7ம் தேதி அமைச்சர் விஜயபாஸ்கர் வீட்டில் , வருமான வரித்துறையினர் அதிரடி சோதனை நடத்தினர் . சுமார் 22 மணிநேரம் நடத்திய இந்த சோதனையில் , பல்வேறு முக்கிய ஆவணங்கள் கைப்பற்றப்பட்டதாக தெரிகிறது . இதுதொடர்பாக வருமான வரித்துறையினர் தீவிரமாக விசாரித்து வருகின்றனர் . இதற்கிடையில் , அமைச்சரின் வீட்டில் சிக்கிய ஆவணங்களில் ரூ . 89 கோடி வரை வாக்காளர்களுக்கு பணம் வினியோகம் செய்ய இருந்தது கண்டுபிடிக்கப்பட்டது . இதனால் , ஆர்கே நகர் இடைத் தேர்தல் ரத்து செய்யப்பட்டது . இந்நிலையில் , திமுக முதன்மை செயலாளர் துரைமுருகன் , திருச்சி சிவா எம்பி , ஆர் . எஸ் . பாரதி ஆகியோர் இன்று மும்பையில் , கவர்னர் வித்யாசாகர் ராவை சந்தித்து பேசினர் . அப்போது , குற்றஞ்சாட்டப்பட்டு விசாரணை வளையத்துக்கு உள்ள அமைச்சர் விஜயபாஸ்கரை பதவி நீக்கம் செய்ய வேண்டும் . அதிகாரிகள் கைப்பற்றி ஆவணங்களில் முதலமைச்சர் எடப்பாடி பழனிச்சாமி உள்பட 7 அமைச்சர்கள் பெயர் உள்ளன . அவர்கள் மீது நடவடிக்கை எடுக்க வேண்டும் . கோடி கணக்கில் பணம் மற்றும் ஆவணங்களை பதுக்கி வைத்துள்ள அமைச்சர்கள் மீது நடவடிக்கை எடுக்க வேண்டும் என வலியுறுத்தி மனு கொடுக்கப்பட்டது . கவர்னர் வித்யாசாகர் ராவ் , 17ம் தேதி சென்னை வருகிறார் . அதன்பிறகு , தமிழக அரசியலில் சில மாற்றங்கள் ஏற்படும் என கூறப்படுகிறது . மேலும் , இன்று மாலை சென்னை வரும் திமுகவினர் , கவர்னரிடம் அவர்களின் கோரிக்கைகள் கொடுக்கப்பட்டதா , அதற்கான நடவடிக்கை என்ன என்பது குறித்து தெரிவிப்பார்கள் .


பாஜகவின் சூழ்ச்சிக்கு அதிமுக பலியாகி விடக் கூடாது என்றும் டிடிவி தினகரன் அணியினருடன் , முதலமைச்சர் பேச்சுவார்த்தை நடத்த வேண்டும் என்று எம்எல்ஏ கருணாஸ் கூறியுள்ளார் . சென்னையில் , எம்எல்ஏ கருணாஸ் இன்று செய்தியாளர்களைச் சந்தித்தார் . அப்போது அவர் பேசியதாவதுஃ , இ . பி . எஸ் . , இருவரும் சசிகலாவால் அடையாளம் காட்டப்பட்டவர்கள் . ஓ . பி . எஸ் . அணியை அழைத்துக் கொண்ட எடப்பாடி அரசு , சசிகலா , தினகரனை நீக்குவது சரியான முடிவு அல்ல . பாஜகவின் சூழ்ச்சிக்கு அதிமுக பலியாகி விடக் கூடாது . விட்டுக் கொடுத்தவர்கள் கெட்டுப்போவதில்லை என்பதை உணர்ந்து தினகரன் அணியினருடன் , முதலமைச்சர் பேச்சுவார்த்தை நடத்த வேண்டும் . ஓ . பன்னீர்செல்வத்துக்கு அளித்த மரியாதையை தினகரனுக்கும் கொடுக்க வேண்டும் . மத்திய அரசின் சூழ்ச்சிக்கு எடப்பாடி பழனிசாமி அரசு இடம் அளித்துவிடக் கூடாது . ஜெயலலிதா மரணத்துக்குப் பிறகு அதிமுக அரசு தொடர்ந்து பிரச்சனைகளைச் சந்தித்து வருகிறது . தற்போது மிகவும் அசாதாரண சூழல் நிலவுவதாக கருதுகிறோம் . இவ்வாறு கருணாஸ் கூறினார் .


தேசிய கீதமான ஐன கன மன பெங்காலி பாட்டை முதலில் நாம் சரியாகப் பாடுவதில்லை . அதுபோலத்தான் பிக் பாஸ் நிகழ்ச்சியில் தமிழ்த்தாய் வாழ்த்தும் பாடப்பட்டது என்று தெரிவித்துள்ள கமலஹாசன் இது தமிழ்தாய் வாழ்த்தை இழிவு படுத்துவதில்லை என்றும் கூறினார் . பிக் பாஸ் நிகழ்ச்சி சமூக சீர்கேட்டை ஏற்படுத்துவதாகவும் அந்த நிகழ்ச்சியை தடை செய்ய வேண்டும் என்றும் , அதை நடத்தும் கமலஹாசனை கைது செய்ய வேண்டும் என்றும் போலீசில் புகார் அளிக்கப்பட்டது . இது குறித்து நடிகர் கமல்ஹாசன் செய்தியாளர்களைச் சந்தித்து விளக்கமளித்தார் . அப்போது தனக்கு அனைத்து ரசிகர்களும் தேவை என்று கூறினார் . கிரிக்கெட் எந்த அளவுக்குத் தேவையோ , அந்த அளவுக்கு பிக் பாஸ் நிகழ்ச்சியும் தேவை என்று தெரிவித்தார் . தான் எதைச் செய்தாலும் விருப்பமுடன் செயல்படுவதாகவும் , பிக் பாஸ் நிகழ்ச்சியை விரும்பி ஏற்றுக்கொண்டதாகவும் குறிப்பிட்டார் . தசாவதாரம் வெளியான போது தன்னை கொண்டாடினார்கள் , தற்போது எதிர்க்கிறார்கள் எனக்கூறிய கமல் , எந்த அரசாக இருந்தாலும் தான் தயங்காமல் எதிர்த்துப் பேசுவேன் என்றும் தெரிவித்தார் . அரசியல் குறித்து பேச தனக்கு விருப்பமில்லை என்றும் 37 ஆண்டுகளாக நற்பணி மன்றம் மூலமாக பல நன்மைகளைச் செய்துள்ளதாகவும் கமல் கூறினார் . ஐன கன மன பெங்காலி பாட்டு அதை முதலில் நாம் சரியாகப் பாடுவதில்லை . அதுபோலத்தான் பிக் பாஸ் நிகழ்ச்சியில் தமிழ்த்தாய் வாழ்த்தும் பாடப்பட்டது . ஏனென்றால் அது அவர்களுக்கு முழுமையாகத் தெரியாது . எனவே அதைக் கற்றுக்கொடுத்தேன் அதில் தவறில்லை என்றும் கமலஹாசன் கூறினார் .


வாங்கிய கடனை அடைப்பதற்காகவும் தன் தந்தைக்கு உதவுவதற்காகவும் குத்துச்சண்டை போட்டிகளில் 17 தங்கப்பதக்கம் , அர்ஜுனா விருது பெற்ற அரியானா வீரர் தினேஷ் குமார் சைக்கிளில் குல்பி ஐஸ் விற்றுக் வரும் நிலை அனைவரையும் சங்கடத்திற்கு ஆளாக்கி உள்ளது . அரியானா மாநிலத்தில் உள்ள பிவானி பகுதியை சேர்ந்தவர் குத்துச்சண்டை வீரர் தினேஷ் குமார் . குத்துச்சண்டை வீரரான இவர் நாட்டுக்காக ஒட்டுமொத்தமாக இதுவரை 17 தங்கப்பதக்கம் , 1 வெள்ளி மற்றும் 5 வெண்கலப் பதக்கங்களை வென்று சாதனை படைத்தவர் . மேலும் , சிறந்த வீரருக்கான மத்திய அரசின் அர்ஜுனா விருது தினேஷுக்கு வழங்கப்படடது என்பது குறிப்பிடத்தக்கது . இந்நிலையில் சாலை விபத்தில் தினேஷ் காயம் அடைந்ததை தொடர்ந்து அவரது சிகிச்சைக்காக , தந்தை அதிக அளவில் கடன் பெற்று இருந்துள்ளார் . பின்னர் தான் சிகிச்சை பெற்று தற்போது உடல் நலத்துடன் இருக்கும் தினேஷ் தன்னை காப்பாற்றிய , அவரது தந்தைக்கு உதவியாக இருக்கும் நோக்கியில் அவருடன் இணைந்து குல்பி ஐஸ் விற்று வருகிறார் . இவ்வளவு திறமை இருந்தும் விதி அவரது வாழ்கையில் விளையாடி விட்டது . இது குறித்து மிகவும் வருத்தம் தெரிவித்த தினேஷ் , தனக்கு நிலையான அரசு வேலை கிடைத்தால் நன்றாக இருக்கும் , என்னை போன்று விளையாட்டில் ஆர்வம் உள்ளவர்களுக்கு , தான் வகுப்பு எடுத்து அவர்களை திறமையான வீரர்களை உருவாக்குவேன் என அவர் தெரிவித்து உள்ளார் . நாட்டிற்காக விளையாடி பெருமை சேர்த்த ஒருவருக்கு நம் நாடு என்ன செய்ய போகிறது என்ற எதிர்ப்பார்ப்பு கிளம்பி உள்ளது .


இந்தியாவுக்கு எதிரான தொடருக்கு முன்னதாக பேட்டிங் வரிசையை ஒழுங்குபடுத்த வேண்டும் என்று ஆஸ்திரேலிய அணியின் கேப்டன் ஆரோன் ஃபின்ச் கருத்து தெரிவித்துள்ளார் . ஆஸ்திரேலிய அணி ஏற்கனவே ஸ்மித்தும் வார்னரும் இல்லாமல் தவித்துவருகிறது . ஸ்மித் மற்றும் வார்னர் ஆகிய இரு நட்சத்திர வீரர்களும் இல்லாததால் தொடர் தோல்விகளை சந்தித்துவருகிறது . சொந்த மண்ணிலேயே மண்ணை கவ்விவருகிறது ஆஸ்திரேலிய அணி . உலக கோப்பைக்கு இன்னும் 6 மாதங்களே உள்ள நிலையில் , அந்த அணியில் நிலை பரிதாபகரமாக உள்ளது . அனைத்து அணிகளும் உலக கோப்பைக்கு தீவிரமாக தயாராகிவரும் நிலையில் , தொடர் தோல்விகளிலிருந்து மீளும் முனைப்பில் உள்ளது ஆஸ்திரேலியா . தென்னாப்பிரிக்காவிடம் 2 - 1 என ஒருநாள் தொடரை இழந்தது . ஆஸ்திரேலிய அணி சரியான பேட்டிங் வரிசையை கண்டறிவதற்காக சோதனை முயற்சிகளை மேற்கொண்டுவருகிறது . கிறிஸ் லின்னை வெவ்வேறு வரிசைகளில் களமிறக்கி சோதித்தது . உலக கோப்பைக்கு இன்னும் 6 மாதங்களே உள்ள நிலையில் , பேட்டிங் வரிசையை உறுதி செய்து வலுவான அணியாக உருவெடுக்க வேண்டிய அவசியம் உள்ளது . இதற்கிடையே இந்திய அணி ஆஸ்திரேலியாவில் சுற்றுப்பயணம் செய்து ஆட உள்ளது . இந்திய அணிக்கு எதிரான ஒருநாள் தொடருக்கு முன்னதாகவே பேட்டிங் வரிசையை உறுதிப்படுத்தும் முனைப்பில் ஆஸ்திரேலிய அணி உள்ளது . ஆஸ்திரேலிய அணி பலவீனமாக இருக்கும் அதேவேளையில் , பேட்டிங் , பவுலிங் , ஃபீல்டிங் என அனைத்திலுமே மிரட்டலான ஃபார்மில் இருக்கிறது இந்திய அணி . எனவே இந்திய அணியை எதிர்கொள்ள ஆஸ்திரேலிய அணி தீவிரமாக தயாராக வேண்டியிருக்கிறது . இந்நிலையில் , இந்தியா தொடர் குறித்து பேசிய ஆஸ்திரேலிய அணியின் கேப்டன் ஆரோன் ஃபின்ச் , அணி தோல்வியடையும் போது அழுத்தத்திற்கு உள்ளாவது இயல்புதான் . இந்தியாவுக்கு எதிரான தொடருக்கு முன்னதாக எங்கள் பேட்டிங் வரிசையை உறுதிப்படுத்த வேண்டும் . நான் , மேக்ஸ்வெல் , லின் , டிராவிஸ் ஹெட் , மார்கஸ் ஸ்டோய்னிஸ் ஆகியோரின் பேட்டிங் வரிசையை உறுதிப்படுத்த வேண்டும் என ஃபின்ச் தெரிவித்துள்ளார் . புவனேஷ்வர் குமார் , பும்ரா , ஷமி , உமேஷ் , கலீல் அகமது என வலுவான வேகப்பந்து யூனிட்டை கொண்டுள்ள இந்திய அணியை எப்படி சமாளிக்கப்போகிறது ஆஸ்திரேலியா . . ? பொறுத்திருந்து பார்ப்போம் .


இங்கிலாந்தில் செய்த தவறுகளை ஆஸ்திரேலியாவில் செய்யமாட்டோம் என இந்திய அணியின் கேப்டன் கோலி தெரிவித்துள்ளார் . ஆஸ்திரேலியாவில் சுற்றுப்பயணம் செய்துள்ள இந்திய அணி 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் ஆடுகிறது . இதில் முதலில் டி20 தொடர் நடக்கிறது . முதல் போட்டி பிரிஸ்பேனில் இன்று மதியம் 1.20 மணிக்கு தொடங்குகிறது . முன்னதாக செய்தியாளர்களிடம் பேசிய கேப்டன் விராட் கோலி , இங்கிலாந்தில் நாங்கள் சிறப்பாகத்தான் ஆடினோம் . எனினும் நாங்கள் செய்த தவறுகளால் தொடரை இழந்தோம் . எனவே அங்கு செய்த தவறுகளை ஆஸ்திரேலியாவில் செய்யமாட்டோம் . எதிரணிக்கு கடும் சவால் அளிக்கும் அணியாக எங்கள் அணி திகழ்கிறது . எனினும் சில நேரங்களில் நாங்கள் செய்யும் சிறிய தவறுகளால் வெற்றியை நழுவவிடுகிறோம் . அதேநேரத்தில் எங்களை விட குறைந்த தவறு செய்யும் அணி வெற்றி பெறுகிறது . ஆனால் ஆஸ்திரேலியாவில் எங்களின் குறைபாடுகளை களைந்து சிறப்பாக ஆடி வெற்றி பெறுவோம் . தவறுகளை குறைப்பதே எங்களின் நோக்கம் . எங்களுக்கு எதிராக சூழல் திரும்பும் நிலையில் , அதிலிருந்து மீண்டுவருவது குறித்துத்தான் சிந்திப்போம் என்றார் கோலி . ஆக்ரோஷமான ஆட்டம் குறித்து பேசிய கோலி , ஆக்ரோஷம் என்பதை பலரும் பல விதமாக அர்த்தம் கொண்டிருப்பார்கள் . ஆனால் என்னை பொறுத்தவரையில் ஆக்ரோஷம் என்பது அணிக்காக ஒவ்வொரு பந்திலும் வெற்றி பெறுவது , அணிக்காக களத்தில் 120 சதவிகித அர்ப்பணிப்பை வழங்குவது ஆகும் . அது ஆட்டக்களமாக இருந்தாலும் சரி , வெளியில் அமர்ந்து மற்றவர்களுக்காக கைதட்டுவதாக இருந்தாலும் சரி . எனது பார்வையில் ஆக்ரோஷம் என்பது இதுதான் என்று அதிரடியாக பதிலளித்தார் விராட் கோலி .


அதிமுக இனி எழுந்து நிற்க முடியாது . தேமுதிகவை பலப்படுத்தி , ஆட்சியை கைப்பற்ற வேண்டும் என தேமுதிக தலைவர் விஜயகாந்த் உத்தரவிட்டுள்ளார் . தேமுதிக சார்பில் உங்களுடன் நான் என்ற நிகழ்ச்சி மாவட்டம் தோறும் நடந்து வருகிறது . இதில் அக்கட்சியின் தலைவர் விஜயகாந்த் கலந்து கொண்டு பொறுப்பாளர்கள் , நிர்வாகிகள் , தொண்டர்களை நேரில் சந்தித்து பேசி வருகிறார் . தேமுதிகவின் உட்கட்சி தேர்தல் வரும் 9ம் தேதி நடத்தப்பட உள்ளது . உட்கட்சி தேர்தலை நடத்த மொத்தம் 63 தேர்தல் பொறுப்பாளர்களை நியமித்துள்ளார் . இந்நிலையில் , கோயம்பேட்டில் உள்ள தேமுதிக அலுவலகத்தில் தேர்தல் பொறுப்பாளர்களுடன் முக்கிய ஆலோசனை கூட்டம் நேற்று காலை நடந்தது . இதில் , தேமுதிக பொருளாளர் ஏ . ஆர் . இளங்கோவன் , தலைமை நிலைய செயலாளர் ப . பார்த்தசாரதி , இளைஞரணி செயலாளர் எல் . கே . சுதீஷ் உட்பட 63 பொறுப்பாளர் களும் , அனைத்து மாவட்ட செயலாளர்களும் கலந்து கொண்டனர் . இதில் தேமுதிக தலைவர் விஜயகாந்த் கலந்துகொண்டு சுமார் 30 நிமிடம் , ஆலோசனை நடத்தினார் . இதுகுறித்து தேமுதிக மூத்த நிர்வாகிகள் , கூறியதாவதுஃ - “அதிமுக தற்போது 3 அணிகளாக செயல்பட்டு வருகிறது . அதிமுகவுக்கு இனி இறங்கு முகம்தான் . அதிமுக இனி எழுந்து நிற்க முடியாத நிலை உள்ளது . எனவே , தேமுதிமுகவை பலப்படுத்த நீங்கள் கிளை , ஊராட்சி , பேரூராட்சி , மாவட்டம் , மாநகராட்சிகளில் உறுப்பினர்களை அதிகரிக்க வேண்டும் . உட்கட்சி தேர்தல் வரும் 9ம் தேதி முதல் ஏப்ரல் மாதத்துக்குள் முடிவடைந்துவிடும் . அதற்குள் , தமிழகம் முழுவதும் சுமார் ஒரு லட்சம் பதவிகளுக்கு நிர்வாகிகள் நியமிக்கப்படுவார்கள் . நம் கட்சி யின் உட்கட்சி தேர்தலில் 30 சதவீதம் பதவிகளை பெண்களுக்கு வழங்க வேண்டும் . தமிழகத்தில் தற்போது அரசி யல் சூழல்கள் மாறியுள்ளது . இந்த நிலையில் , உள்ளாட்சி தேர்தல் அறிவிப்பு வந்தபிறகு , கூட்டணி அமைப்பதா ? தனித்து போட்டியிடுவதா ? என்பது குறித்து அறிவிப்பேன்” என்று எங்களுக்கு அறிவுறுத்தியுள்ளார் .


நீங்களா நாங்களானு போட்டு பாத்துடுவோம் . . திமுக - அதிமுக மோதல் ! ! சபாஷ் சரியான போட்டி காவிரி இறுதி தீர்ப்பு தொடர்பாக அடுத்த கட்ட நடவடிக்கை குறித்து ஆலோசிக்க முதல்வர் பழனிசாமி தலைமையில் வரும் 22ம் தேதி அனைத்து கட்சி கூட்டம் நடத்த உள்ளதாக அறிவிக்கப்பட்டுள்ளது . காவிரி நதிநீர் பங்கீட்டு வழக்கில் அண்மையில் இறுதி தீர்ப்பளித்த உச்சநீதிமன்றம் , தமிழகத்திற்கான நீரை 192 டிஎம்சியிலிருந்து 177.25 டிஎம்சியாக குறைத்தது . 14 . 75 டிஎம்சி நீர் கர்நாடகாவுக்கு கூடுதலாக வழங்கப்பட்டது . தமிழகம் சார்பில் முறையான வாதங்கள் முன்வைக்கப்படாடதது தான் இதற்குக் காரணம் என திமுக உள்ளிட்ட எதிர்க்கட்சிகள் குற்றம்சாட்டின . காவிரி விவகாரம் தொடர்பாக அடுத்த கட்ட நடவடிக்கைகள் குறித்து விவாதிக்க அனைத்துகட்சி கூட்டத்தை அரசு கூட்ட வேண்டும் என திமுக செயல் தலைவரும் எதிர்க்கட்சித் தலைவருமான ஸ்டாலின் வலியுறுத்தினார் . ஸ்டாலின் வலியுறுத்தலுக்கு அரசு தரப்பில் பதில் இல்லாததால் , வரும் 23ம் தேதி திமுக சார்பில் அனைத்து கட்சி கூட்டம் நடத்தப்படும் என ஸ்டாலின் அறிவித்தார் . இதற்கிடையே , காவிரி இறுதி தீர்ப்பு குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தினார் . தமிழகத்திற்கான தண்ணீரை குறைத்த உச்சநீதிமன்றம் , தனது இறுதி தீர்ப்பில் இன்னும் 15 ஆண்டுகளுக்கு இந்த தீர்ப்பு அமலில் இருக்கும் எனவும் அதுவரை எந்த மேல்முறையீடும் செய்ய முடியாது என தெரிவித்துவிட்டது . இந்நிலையில் , காவிரி விவகாரத்தில் சட்ட ரீதியாக அடுத்தகட்ட நடவடிக்கை குறித்து சட்ட வல்லுநர்களுடன் முதல்வர் பழனிசாமி ஆலோசனை நடத்தினார் . அதன்பிறகு வரும் 22ம் தேதி அனைத்து கட்சி கூட்டம் நடத்தப்படும் என அறிவிக்கப்பட்டுள்ளது . முதல்வர் பழனிசாமி தலைமையில் வரும் 22ம் தேதி தலைமை செயலகத்தில் அனைத்து கட்சி கூட்டம் நடத்தப்பட உள்ளது . திமுக சார்பில் வரும் 23ம் தேதி அனைத்து கட்சி கூட்டம் நடத்தப்படும் என அறிவிக்கப்பட்ட நிலையில் , அதற்கு ஒருநாள் முன்னதாக அரசு சார்பில் அனைத்து கட்சி கூட்டம் நடத்த இருப்பதாக அறிவிக்கப்பட்டுள்ளது .


நடிகர் கமல்ஹாசன் தொகுப்பில் சரியாக இன்று 7 மணிக்கு துவங்கியது பிக் பாஸ் நிகழ்ச்சி . இந்த நிகழ்ச்சியில் எப்போதும் போல் ரசிகர்களின் ஆரவாரத்தோடு வெள்ளை நிறக் காரில் மாஸ் என்ட்ரி கொடுத்தார் கமலஹாசன் . சில வார்த்தைகள் ரசிகர்களிடம் பேசிவிட்டு பிக்பாஸ் வீட்டிற்குள் நுழைந்தார் . பின் பிக்பாஸ் நிகழ்ச்சியில் பங்கேற்கும் பிரபலங்கள் கலந்து கொண்டு 100 நாட்கள் தங்கப்போகும் பிக்பாஸ் வீட்டை சுற்றிக் காட்டினார் . வீட்டின் உள்ளே நுழைந்ததுமே பிக்பாஸ் என்று எழுதப்பட்டிருந்த பெயர் பலகையை படித்து விட்டு ' மலரும் நினைவுகள் ' என்று பழைய நினைவுகளை அசைப்போட்டார் . பின் பிக் பாஸ் வீட்டில் , உள்ள பல மாற்றங்கள் செய்யப்பட்டுள்ளதை கண்டு அதனை ரசிகர்களுக்கு விளக்கி கூறினார் . பிக்பாஸ் வீட்டில் அமைக்கப்பட்டுள்ள , கிச்சன் பகுதி , பெண் போட்டியாளர்கள் படுக்கை அரை , மற்றும் ஆண் போட்டியாளர்கள் படுக்கை அறை ஆகியவற்றை சுற்றி காட்டிய பின்பு பிக்பாஸ் கன்பஷன் அறைக்கு சென்றார் . அங்கு உள்ளே சென்றதுமே . . . கமல் , எப்படி இருக்கீங்க பிக் பாஸ் நான் வெளியில் சென்று அரசியல் போன்ற பல்வேறு வேளைகளில் கவனம் செலுத்தி வருகிறேன் , நீங்கள் யாரிடம் கேள்வி கேட்காமல் எப்படி இருந்தீர்கள் என கேள்வி எழுப்பினார் . இதற்கு பிக் பாஸ் நீங்கள் பிக் பாஸ் நிகழ்சிக்கு வந்ததற்கு வாழ்த்துக்கள் என்று கூறி , நீங்கள் வெளியே போகலாம் என கூறி , கமலின் வார்த்தைக்கு பதில் கொடுக்காமல் வெளியேற்றிவிட்டது .


இந்தியா இங்கிலாந்து இடையேயான டி20 மற்றும் ஒருநாள் தொடர்கள் முடிந்த நிலையில் , 5 போட்டிகள் கொண்ட நீண்ட டெஸ்ட் தொடர் வரும் ஆகஸ்ட் 1ம் தேதி தொடங்குகிறது . டெஸ்ட் தொடருக்கான இந்திய அணியில் முதன்முறையாக குல்தீப் யாதவ் இடம்பெற்றுள்ளார் . சீனியர் ஸ்பின்னர்களான அஷ்வின் மற்றும் ஜடேஜாவும் அணியில் உள்ளனர் . ஆனால் ஆடும் லெவனில் இடம்பெறப்போகும் ஸ்பின்னர் யார் என்பது பெரிய கேள்வியாக இருக்கிறது . இரண்டு ஸ்பின்னர்கள் என்றால் , அஷ்வினும் குல்தீப்பும் ஆடுவதற்கான வாய்ப்பு உள்ளது . இங்கிலாந்தில் முதன்முறையாக ஆடும் குல்தீப் , டி20 மற்றும் ஒருநாள் போட்டிகளில் சிறப்பாக வீசினார் . அதனால் டெஸ்ட் அணியிலும் சேர்க்கப்பட்டுள்ளார் . இங்கிலாந்து டெஸ்ட் தொடரை இந்திய அணி முக்கியத்துவம் வாய்ந்ததாக கருதுகிறது . இந்த தொடரில் வென்றே தீர வேண்டும் என்ற முனைப்பிலும் உள்ளது . இந்நிலையில் , இந்த தொடர் குறித்து கருத்து தெரிவித்துள்ள சச்சின் டெண்டுல்கர் , ஒருநாள் போட்டிகளில் குல்தீப் யாதவ் சிறப்பாக பந்துவீசினார் . குல்தீப்பின் பவுலிங்கை ஜோ ரூட் சமாளித்து ஆடினார் . ஆனால் அவரைப்போலவே மற்ற வீரர்களும் சமாளித்து ஆடுவர் என்று நான் நினைக்கவில்லை . இங்கிலாந்தின் தற்போதைய சூழலை பொறுத்தவரையில் , வெயிலால் ஆடுகளம் காயும் நேரங்களில் குல்தீப்பால் பெரிய தாக்கத்தை ஏற்படுத்த முடியும் . அதேநேரத்தில் ஆடுகளம் புற்களோடு இருந்தால் , இங்கிலாந்து பவுலர்கள் இந்திய அணிக்கு பாதிப்பை ஏற்படுத்துவார்கள் . நன்றாக ஸ்விங் செய்யும் புவனேஷ்வர் குமார் காயம் காரணமாக ஆடமுடியாமல் போனது இந்திய அணிக்கு பின்னடைவுதான் . எனினும் மற்ற வேகப்பந்து வீச்சாளர்கள் சிறப்பாக செயல்படுவர் என சச்சின் நம்பிக்கை தெரிவித்துள்ளார் .